
TISAK NADBISKUPSKE TISKARE U ZAGREBU 


DJETINJSTVO I MLADOST 


Jedne noći oko 1170. godine usni u lijepom španjol¬ 
skom selu Kalarogi dobra i pobožna Ivanka iz Aze, 
žena plemića Srećka, čudan san: U svom krilu držaše 
psa, koji joj se svom silom htio otrgnuti, da zapali 
zemlju zubljom, koju je stiskao u gubici. 

Bogobojazna žena, uznemirena neobičnim snoviđe¬ 
njem, često je hodala na grob sv. Dominika iz Silosa, 
bivšeg opata istoimenog samostana nedaleko Kalaroge. 
I kad joj se iste godine rodio sin, dala mu je ime 
Dominik. 

Na dan krštenja njegova kuma vidje na čelu djeti¬ 
njem sjajnu zvijezdu, koja obasjavaše cijelu okolinu. I 
cijeloga života Dominikova njegovo je lice bilo puno mi¬ 
line, koja odražavaše njegovu nutrinju, što je privla¬ 
čila svakoga, tko je s njim dolazio u dodir. 

Njegova majka sama ga je odgajala do sedme 
godine. Djetinjstvo bilo mu je umiljato i ljupko, kako je 
i moglo biti uz majku, koju je Crkva proglasila blaže¬ 
nom. Sama ga je svojim mlijekom dojila, sama njego¬ 
vala i sama mu otvarala pogled u divan svijet, napučen 
ljudima, kojih je on duše u (kasnijem životu morao 
privesti Bogu, da se usklade s ljepotama tvarnoga svi¬ 
jeta, koji vršeći službu od Boga namijenjenu slavi ga 
i naviješta njegovu dobrotu. 

Ništa nam nije potanje poznato o njegovoj najra¬ 
nijoj mladosti, osim da je, čim je mogao shvatiti ljudsku 
bijedu, potajno ležao na zemlji i već se od malih nogu, 
hoteći biti sličan Kristu, odricao djetinjih ugodnosti i 
Prigrlio siromaštvo bijedne betlehemske štalice. 

U sedmoj godini, kad su mu roditelji shvatili, da 
treba da im se sin počne obrazovati, odijelili su se od 
njega i poslali ga ujaku, bratu materinu, koji je bio 
svećenik u nedalekom gradiću Gumijel-Dizanu. Kod 
n J e ga je Dominik ostao sedam godina, za kojih je učio 

latinski jezik klasični (književni) i pučki, čitao živote i 
djela svetih otaca, bavio se govorništvom i usavršavao 
se u drugim lijepim i korisnim naukama. Njegov ga je 
ujak sigurno upućivao u unutarnji duhovni život, a 
kako je i sam po naravi svojoj bio sklon razmatranju i 
učenju, napredovao je tako, da se njegov ujak nije više 
osjećao jakim da ga i dalje vodi, pa ga je poslao u 
Palenciju, gdje je u to vrijeme bilo jedino španjolsko 
sveučilište. 

Palencija, grad u kraljevstvu Leona, bila je velika. 
Ovamo je došao Dominik u petnaestoj godini svoga ži¬ 
vota. Sam, prepušten sebi, on bi se možda bio i izgubio 
da ga nije krijepila uspomena na majku, na kraj ro¬ 
đenja, na njegova strica i da već, što je glavno, od 
malih nogu nije u sebi nosio tako rekavši uliven žar 
ljubavi Božje, za koju je žrtvovao sav svoj život, sve 
slasti njegove, sve boli i patnje, ushićenja, radosti i 
zanose čovjeka, koji je radi Krista postao svima sve. 

U Palenciji učio je Dominik deset godina. Prvih 
šest učio je gramatiku (slovnicu), poeziju (pjesništvo) i 
logiku (nauku o mišljenju), aritmetiku i algebru (ra- 
čunstvo), glazbu i astronomiju (zvjezdoznanstvo). Te 
nauke morao je izučiti svatko, tko je htio dati se na 
koju posebnu granu znanosti, isto kao što danas, tko 
hoće da uči sveučilište, mora prije svršiti koju srednju 
školu. 

Poslije tih nauka izabrao je Dominik učenje teolo¬ 
gije (bogoslovlja), ikoju je izučio od g. 1191. do 1194. 
Tko bolje pozna tijek prvih njegovih dvadeset godina, 
ne će se čuditi, što je on izabrao baš bogoslovlje: ono 
je imalo biti sredstvo u mislima mladića, kojega je majka 
vidjela u prilici psa sa zubljom u gubici. A taj pas imao je 
lajati na grijehe svoga vremena, i njegova upaljena 
zublja imala je zapaliti okorjela srca njegovih suvre¬ 
menika, a zvijezda, koju je njegova kuma vidjela na 
njegovu Čelu prilikom krštenja, trebala je da bude luč, 
koja svijetli u tmini i pokazuje put u ljepšu domovinu 
— nebo. 

Za sve je to trebalo znanja, Božje mudrosti, a ta 
se nalazi baš u bogoslovskoj nauci. 

Jedan Dominikov životopisac, Teodorik iz Apolde, 
ovako govori o njegovoj odluci, da se dade na bogo- 
slovsku nauku: »Anđeoskog mladića, premda je lako 
ulazio u svjetska znanja, nijesu Sipak ona privlačila, 
jer je on badava u njima tražio božansku mudrost — 
Krista. Moleći se njemu i zazivljući ga otvori srce svoje 
pravoj znanosti, a ušima svojim slušaše nauku Svetoga 
Pisma. Njezina riječ tako mu se činila slatkom i s 
takvom ju je žudnjom' primao, te je četiri godine pro¬ 
vodio besane noći i vrijeme počinka trošio u učenju. A 
da bi se što dostojnijom čistoćom napio iz izvora mu¬ 
drosti, deset godina nije pio vina. Volio je samoću crkve 
i tišinu pod njezinim šatorima negoli beskorisna lu¬ 
tanja, a život mu je tekao u vječnoj molitvi i radu. Ali 
Bog mu izdašno nagradi njegovu vruću ljubav te mu 
ulije duh mudrosti i razuma, kojim je lako i najteža 
pitanja rješavao.« 

Jedan njegov prijatelj i drug njegovih napora veli 
za „ Moga, da njegovo vladanje u to doba nije pokazivalo 
ništa mladenačko, već da se pod nježnom njegovom 
pojavom sakrivala mudrost ozbiljna starca. A svi se 
gotovo njegovi životopisci slažu u tom, da je za 
vrijeme nauka u Palenciji poznavao svu strogost i ple¬ 
menitost duhovnoga života i već tada da je sebe 
kažnjavao, nije pio vina, često je na goloj zemlji spa- 
vao, dugo bdio, mnogo učio i strogu pokoru činio. 

Dok je učio, bješnjela je u Palenciji strahovita glad. 
Mnogi siromasi padahu kao snoplje. Dominik ne mo- 
gavsi odoljeti tome prizoru proda sve, što je imao, čak 
svoje knjige j rukopise, koji su u ono vrijeme bili vrlo 
stupi, jer nije bilo štampe. Dobivenu svotu porazdijeli 
siromasima, a njegov su primjer slijedili i mnogi drugi 
studenti i profesori. Onima, koji su se čudili njegovoj 
upiavo herojskoj ljubavi, odgovarao bi: 

J judi umiru od Sladi, ja ne ću da učim iz 
mrtvih koza.« 1 


pergament.* 8 ' ^ životin ^kim kožama, koje su se zvale 

Dobro veli jedan* njegov životopisac: »Nadvisivši 
svetoga Vinka Paulskog, on je često pokušao da se 
proda za bližnjega«. Jednom vidje ženu, koja gorko 
piakaše za svojim sinom, kojega su Mauri bili zarobili, 
a ona nije imala novaca, da ga otkupi. Dominik htjede 
otići u ropstvo, da ga oslobodi. To je isto i kasnije vise 
puta htio učiniti, ali je Bog, odredivši ga za druga, veća 
i slavnija djela, uvijek to sprečavao. 

Ne zna se mnogo više o godinama njegova nauko¬ 
vanja, ali po njegovu tkasnijem životu možemo naslutiti 
da su one protekle plodne, bujne, čiste i kreposne. Jedan 
od najvećih govornika svjetskih, njegov duhovni sin, 
francuski dominikovac Lakorder, ovako lijepo govori o 
tom razdoblju Dominikova života: »Kad putnik pri 
koncu jeseni prolazeći poljem, sa kojega je pobrana lje¬ 
tina, opazi na kojem stablu plod, koji je umakao ruci 
seljaka, taj mu je zaostatak dovoljan, da prosudi plod¬ 
nost polja, kojim prolazi. Tako je Božja providnost 
ostavila u tami prošlosti mladost svoga sluge Dominika, 
ali nam je ipak sačuvala nekoliko crta, koje nam, doduše 
nepotpuno, ali ipak ganutljivo otkrivaju jednu dušu, u 
kojoj su nevinost, ljupkost,, učenost, iskrenost i sve 
ostale kreposti bile plod dozrele ljubavi prema Bogu i 
ljudima.« 

TADANJE VJERSKE PRILIKE 

Početak 12. vijeka jedno je od najslavnijih raz¬ 
doblja u životu Crkve katoličke. Ne zato, što je u to 
doba Sv. Otac Papa bio nesamo vrhovni glavar Crkve, 
već i svjetovni poglavica naroda, nego zato, što se baš 
u to doba zapadna Evropa bila približila idealu brat¬ 
stva, jednakosti i slobode, koji su kasnije francuski 
mudraci uzeli kao svoje načelo, ali ga nijesu pravo pro¬ 
vodili, nego su ga primjenjivali jednostrano i površno, 
najviše u mržnji i zlobi rušeći stare vrednote, od kojih 
je živio svijet do francuske revolucije. A rimski Papa 
bio je kralj srdaca, »namjesnik Božji i ljudski«, čovjek 
koji je oko svoje misli okupio mnoge narode, koji su 
bili uvidjeli, da im je spas u ravnoteži duha i tijela. Ta 

misao bila je svijetlo na gori, koje ih je upućivalo na 
onu besmrtnu Kristovu izreku: »Tražite najprije kra¬ 
ljevstvo Božje, i ostalo će vam se sve dodati.« 

Želja svih najvećih sinova čovječanstva bila je, 
moglo bi se reći, ispunjena. Zajednica naroda bila je 
ostvarena, kršćanska država bila je ideal; osje¬ 
ćanje bratstva među ljudima različnih naroda bila je 
činjenica: činilo se, da je osvanuo dan, u koji će se s 
pravom reći: vjera, razum i pravda nastanit će se u 
svijetu, da ga povedu ljepšim stazama do obećane zem¬ 
lje zadovoljstva i sreće. 

Ali nažalost taj vijek, koji je bio tako sjajno zapo¬ 
čeo, što se više približavao svome svršetku, sve je više 
zaboravljao svoj početak. Velike nade u slavnu i spo¬ 
kojnu budućnost tonule su u bezdan, i nakon svijetle 
zore osvanuo je čovječanstvu nespokojan i tmuran dan: 
Jerusalim opet osvojili Turci, Saladin na istoku pobi¬ 
jedio kršćane; između istočne i zapadne crkve pukao 
još veći jaz, a posljedice svega toga bile su kasnije 
prodiranje Turaka u Evropu, robovanje, krv i kulturni 
mrak svih naroda, koje je gazilo kopito turskih konja. 

Unutarnje prilike Crkve katoličke bile su očajne: 
svećenstvo podmitljivo, oholo, pohlepno i bezvoljno za 
svaki duhovni posao; često su i najnedostojniji primali 
crkvene časti, jer su ih mogli kupiti; školska djeca, jer 
su im pređi bili plemići, često su dolazila do najvećih 
crkvenih dostojanstava, tako da veliki sv. Bernard kliče: 
»Često se više vesele (ta djeca), što su izbjegla šibanju, 
nego što su dobila vlast; zadovoljnija su, što više nijesu 
podložna zapovijedi, nego što su postala poglavarima.« 

Crkva Božja, koja je najvećim naporima i žrtvama 
bila došla do svoga sjaja, postala je na koncu 12. vijeka 
plijenom grabežljivih zvijeri; ona, koja je u miru, lju¬ 
bavi i skromnosti bila osvojila najjaču silu — duh, 
morala je da gleda, kako njezini službenici, opojeni više 
svjetovnim užicima negoli duhovnim razmatranjima, 
žive oholo, raskalašeno i razvratno, kao ljudi, kojima 
je zemlja sve, a načelo: post mortem nulla voluptas — 
poslije smrti nema naslada. 

Sve je bila pokvareno, negdje više, negdje manje, 
ali težina vremena osjećala se posvuda. 

U sličnim prilikama uvijek se javljaju ljudi, koji 
misle, da su Bogom odabrani proroci i apostoli. Ali 
prave apostole i spasitelje čovječanstva resi najljepša 
krepost — poniznost. Najveći bio je najponizniji — 
Krist, čim je čovjek ohol, pun sebe, ne može tražiti 
slavu Božju, nego nastoji da istakne svoju slabost, koja 
ga kao duševnog slijepca iz jednoga ponora vodi u 
drugi. Takvi su bili Luter, Kalvin, Zvingli, a takav je 
bio i njihov glasoviti preteča reformator (obnovitelj) P e- 
t a r Valdes, 

Taj je čovjek bio vrlo bogat građanin francuskoga 
grada Liona. Kad mu je jednom neki sugrađanin, udaren 
od groma, pao mrtav pred noge, stade on razmišljati o 
prolaznosti svijeta i života, razda svoj imutak siroma¬ 
sima i odluči posvetiti se Bogu. Sakupi nekoliko dru¬ 
gova, nagovori ih, da se odreknu svjetskih naslada te 
da s njime provode zajednički apostolski život. 

Sasvim je to bilo dobro i vrijedno svake pohvale. 
Zar nijesu tako radili i sv. Dominik i sv. Franjo? Ali 
ipak koja razlika! Dok su ova dvojica pošla u središte, 
u kojem je riznica istine, i u ključara njezina — Pape 
— tražila odobrenje za svoj rad, svoju slabost podložila 
ncprevarljivom učiteljstvu i strpljivo u poniznosti če¬ 
kala odluku, koja je preporodila svijet, Petar Valdes 
dao se bez priprave, bez znanja i bez poniznosti na 
posao, koji je imao razrušiti i ono malo dobra, što je 
još bilo ostalo u dušama njegovih suvremenika. . 

Da, u Crkvi je trebalo obnove, trebalo je žara, ali 
tko je htio da obnavlja Crkvu i da joj ulije žar Kristov, 
trebao je prije obnoviti sebe i sarađivati s milošću, koja 
nadahnjuje velika i neprolazna djela. Tko hoće da radi 
na obnovi Crkve, taj u prvom redu treba da je sluša. 

Petar Valdes je sam od svoje volje postavio načelo, 
da Crkva ne može sama sebe obnoviti, držao je, da je 
Crkva Kristova propala, kad je za Konstantina Velikoga 
došla do svjetovnih dobara. Tvrdio je, da je Crkva ona 
velika pokvarena žena, koju je sv. Ivan apostol opisao 
u Otkrivenju; pape i biskupi da su razbojnici, crkveni 

poglavari književnici, a redovnici farizeji, da je grijeh 
davati crkvi, svećenici da radom svojih ruku moraju 
zarađivati hljeb, a on da je poslan od Boga, da uspo¬ 
stavi njegovo kraljevstvo na zemlji. 

On i njegovi prijatelji živjeli su prividno drugim 
životom negoli svećenici toga doba i zato su vrlo dobro 
uspijevali, tako da je Valdes sa svojom družinom od 
1160. godine silnd škodio Crkvi. 

Druga zabluda, koja se širila po Evropi toga vre¬ 
mena, a ponajviše se bila razmahala u južnoj Francu¬ 
skoj, jest staro krivovjerje, po nekom.Mani, Perzijancu, 
prozvano maniheizam, koje uči, da opreke na 
svijetu potječu od borbe dvaju počela: dobroga i zlog, 
Boga i vraga, pa su prema tome pristaše toga krivo¬ 
vjerja i vraga priznavali stvoriteljem. 

Ta nauka bila je osobito privlačiva, jer su se nje¬ 
zini sljedbenici skupljali u tajna društva, progonjena od 
vladara. Kontrola nad njima bila je oteščana, a čim je 
neko društvo tajno, to mu je život privlačljiviji. Spo¬ 
menuti glasoviti govornik Lakorder veli: »Lako je 
nekolicini ljudi, koje vežu sasvim loše nauke i smiješni 
obredi, sakupiti u tami nešto pokvarenjaka, čarom svo¬ 
jih obreda primamiti kojeg znatiželjnika, uvjeriti ga o 
nauci, koju nitko ne kontrolira, oduševiti ga za neki 
veliki i daleki cilj, za kojim su, kako oni vele, težili 
mnogi naraštaji, i napokon vezati ga vezom najnižih 
nagnuća ljudskoga srca, tako da se njegove strasti po¬ 
svećuju na oltarima za koje ostali ljudi ne znadu.« Takvi 
su bili manihejci. Treba zapamtiti i to, da su ti ljudi baš 
u 12. vijeku izašli iz katakomba i da je njihova nauka 
evala po Francuskoj. Na čelu tih manihejaca, koje su 
zvali po gradu Albi i A1 b i g e z i m a, bio je Rajmund 
VI., grof iz Toulouse (Tuluze). 

Nesreća je htjela, da se u to doba prihvatila stara 
filozofija najvećega grčkčg mudraca Aristotela, pa jer 
ljudi nijesu znali spojiti znanost i vjeru, kako je to 
ma lo kasnije najbolje učinio najslavniji sin Dominikov 
sv. Toma Akvinski, oni su i u vjerskim pitanjima davali 
razumu prednost nad vjerom, ili su govorili, da po ra¬ 
zumu nešto može biti istinito, a po vjeri krivo. 

Takve su dakle žalosne prilike vladale u svijetu i 
u Crkvi Božjoj na koncu 12. vijeka. I premda su pape 
svim silama nastojali da uskrise stari duh, poticah na¬ 
rode na borbu protiv nekrsti, uvodili u škole čistu vjeru, 
sazivali sabore, nastojali da izmire razum i vjeru, ipak 
je ploda bilo malo, teško stanje svaki se dan pogoršavalo, 
i da Providnost ne bdi nad Crkvom, ona bi se i tada bila 
raspala, kako su se raspale hiljade ljudskih organiza¬ 
cija i ustanova. »Ali onda — lijepo veli Lakorder — 
»Isus pogleda svoje ruke i noge za nas probođene, i 
od tog ljuvenog pogleda rođiše se dva čovjeka: sv. 
Dominik i sv. Franjo Asiski. Povijest te dvojice svetih 
ljudi, koji su jedan drugome toliko slični, a ipak toliko 
različni, trebalo bi da bude zajedno obrađena. Ali, na¬ 
žalost, što je Bog zajedno stvorio, jedno pero ne može 
da opiše.« 2 

POČETAK JAVNOGA RADA 

Sv. Dominik bio je još đak u Palenciji, kad su mu 
umrli roditelji. Siromah, samac na svijetu, ne bi možda 
bio ni mogao svršiti svojih nauka, da onda nije bio 
običaj, da Crkva dobrim a siromašnim đacima doznaci 
kakvo dobro, a da ih ne obaveže, da moraju stanovati 
u mjestu svoje nadarbine (beneficija). Tako je i Do¬ 
minik još kao bogoslovski đak bio imenovan kanonikom 
u Osmi, jednom španjolskom gradu, iz kojega je po 
svoj prilici dobivao neku mjesečnu potporu, da može 
nesmetano svršiti svoje naukovanje. I čim je bio gotov, 
a to je bilo 1194. godine, otputio se u mjesto svoga 
kanonikata. 

Veliki njegov sin, bi. Jordan Saksonski, prvi Do- 
minikov nasljednik u upravi reda, koji je napisao i 
život sv. Dominika, ovako govori o njegovu dolasku u 
Osmu: »On se pojavio medu svoju braću kanonike kao 


2 ) Društvo sv. Jeronima izdalo je o sv. Franji dva izvrsna 
romana: »Božji sirotan« i »Božji vitez« od dra Isidora Kršnjavoga. 
Evo sada šalje u narod i životopis njegova suborca i druga sv. 
Dominika želeći, da ga upozna s dvjema najznačajnijim pojavama 
i Crkve i društva iz konca 12. i početka 13. vijeka. 

žarka luč: prvi po svetosti, posljednji po poniznosti. 
Kao maslina, na kojoj rastu nove mladice, kao čempres, 
koji se diže u nebo; danju i noću bio je u crkvi bez pre¬ 
stanka moleći, rijetko izlazeći iz samostana bojeći se, 
da ne okrnji vrijeme svoga razmatranja. Često je molio 
Boga, da mu daruje pravu ljubav, koja bi sve podnijela 
za spasenje ljudi.« 

. U to vrijeme bio je u Osmi biskup odličan i svet 
muž Martin iz Bazan a, koji je svoj kaptol bio 
obnovio tako, da su kanonici živjeli kao redovnici, u 
zajednici, na temelju pravila, koja su im uređivala ži¬ 
vot, a potječu od sv. Augustina, slavnog biskupa hipon- 
skog u Africi. 

Dominiku se takav život vrlo svidio pa ga je ubrzo 
prigrlio kao osnovu, na kojoj će izgrađivati svoju na¬ 
klonost savršenstvu. A kako je želio u što užoj vezi 
živjeti s Bogom, zamoli biskupa, da bi ga zaredio za 
svećenika. Biskup, jer je već prije bio čuo o učenosti, 
svetosti, a naročito poniznosti Dominikovoj, smatraše 
njegovu želju velikim dobitkom, zaredi ga i odmah ime¬ 
nuje zamjenikom starješine (potpriorom) svoga kaptola. 

Život, koji je Dominik provodio u Osmi, bijaše kao 
neka priprava divota novoga reda, koji je kasnije 
osnovao: on se usavršavao, učio, molio, propovijedao 
i začeo načelo, koje je lozinka njegova reda: razmi¬ 
šljati i drugima predavati plodove toga 
razmišljanja. 

Tako je Dominik proveo vrijeme do 1203. godine, 
u kojoj je po drugi put ostavio svoju rođenu grudu. 

Poslije devet godina blagoslovljenoga rada u Osmi 
povede ga Martinov nasljednik Dijego sa sobom u 
Dansku, gdje je biskup imao biti posrednik za že¬ 
nidbu između sina kastilskog kralja Alfonsa VIII. i 
jedne danske princese. 

I tako je Dominik, dobro oboružan i znanjem i kre- 
pošću, po Božjoj Providnosti ostavio svoj kraj, da 
odmah na prvome putu zasvjedoči, kako je potrebna 
velika priprava svima, koji hoće da se uhvate u koštac 
sa zlom. On se pripravljao punih devetnaest godina! 

PRVA APOSTOLSKA NOĆ 

Dominik je s biskupom Dijegom išao doduše po 
jednom važnom poslu: da sklopi prijateljstvo između 
dva svjetska vladara, ali mu je i na tom putu u prvom 
redu bilo na pameti njegovo poslanje: da sklapa prija¬ 
teljstvo između Boga i ljudi. 

Dva putnika prevališe gorje Pirineje između Špa- 
riije i Francuske i siđoše u Langedoku, pokrajinu 
južne Francuske. 3 Jedne večeri zaustaviše se u Tuluzi, 
Strahovite dane proživljavala je Crkva katolička u 
Francuskoj. Sijelo i kula krivovjerja bila je upravo Tu- 
luza, a krivovjerci su se po gradu Albi, kako već 
rekosmo, zvali albi gezi. Sve je tu gotovo bilo pri¬ 
stalo uz propovjednike . krive nauke, naročito plemstvo 
koje je otimalo crkvena dobra. Svjetovna vlast nije 
htjela da brani pravdu, a svjetina je palila crkve, krala, 
mrcvarila, ubijala i rušila svaki temelj mirnoga i ra¬ 
zumnoga razvoja ljudskoga društva. Crkve nijesu se 
pohađale, sakramenti nijesu se primali, ljudi su kao 
životinje umirali bez utjehe, mjesto pokajanja s njiho¬ 
vih usana orio je glas mržnje, očaja i kletve. Da što više 
rašire svoju nauku, krivovjerci su otvarali posebne škole, 
u kojima bi uz zanate u srca mladeži ucjepljivali otrov 
krivih načela svoje sekte. • 

Nauka albigeza svodi se uglavnom na ovo: Nema 
trojednoga Boga, samo su dva vječna stvoritelja: do¬ 
bro i zlo. Krista nijesu smatrali sinom Božjim. Prema 
tome Kristovih zasluga nema, jer je otkupljenje na Kal¬ 
variji prevara, pa je obmama, da milost, krst i sakra¬ 
menti mogu koga spasiti. Nema raja, nema uskrsnuća 
tijela, nego postoji samo seljenje duša iz jednoga u 
drugo tijelo. Ženidbu su zabacivali i tako rušili temelje 
nesamo vjerskoga, nego i društvenoga poretka. Činilo 
se, da se približuje propast svih duša i svih ustanova. 

Takvim je mislima bio zadojen i stanodavac naše 
dvojice putnika. Dominik je imao jednu jedinu noć vre- 


3 ) U Langedoki se drugačije govori francuski negoli u sje¬ 
vernoj Francuskoj, kao što se kod nas u kajkavskim krajevima 
drukčije govori nego u štokavskim. 

mena. Šta da radi? Vidio je pustoš i bilo mu je žao. 
Molio je, plakao i molio, a onda se upustio u rasprav¬ 
ljanje o svim zabludama vremena, cijelu noć, dok 
napokon prije zore nije krivovjerac kleknuo pred Do- 
minikove noge. »To je« — veli njegov životopisac — 
»bio prvi klas, koji je Dominik ubrao na njivi Go¬ 
spodnjoj.« 

Ali, što je još važnije, te je noći Dominik, 
izakako je vidio sav užas krivovjerja, 
na mi slio osnovati red, koji bi se borio protiv 
zabluda, da nesamo u Crkvi, nego i u društvenom po¬ 
retku uskrisi čistoću Kristova Evanđelja. 

NA POVRATKU !Z DANSKE 

Po svršenom poslu vratiše se Dominik i Dijego u 
Italiju, odakle poslaše kralju kastilskom glasnike, da 
mu jave, što su obavili u Danskoj. Gdje će se zaustaviti, 
ako ne u Vječnom gradu? Tu ih je čekala Providnost, 
tu je onih godina na Petrovoj stolici sjedio veliki muž 
Papa Inocencije III. 

Dijego, željan mučeništva, zamoli Papu, da mu 
dopusti, da se odreče svoje časti te da pode Kumanima 
propovijedati Evanđelje. Dominik je želio samo pomoliti 
se na grobu apostola sv. Petra i Pavla, ali da je Papa 
uslišio Dijegovu molbu, sigurno bi i Dominik bio s 
njime otišao u smrt radi Kristove nauke. Tajni su pu¬ 
tovi Božje Providnosti: ona je drugačije bila odredila. 
Inocencije III. u toj prigodi upozna Dominika, prozre 
mu duh, i to poznanstvo urodilo je kasnije velikim 
plodom. 

Otišavši iz Rima na svome se putu u Španiju dva 
Božja ugodnika zaustave u mjestu C i te a u x u (Sitou), 
glavnoj kuli i žarištu redovnika sv. Bernarda. U samo¬ 
stanu živjelo je tu više desetaka ljudi po jednim pra¬ 
vilima, u zajedničkom životu, daleko od pohota svjetskih, 
skromno, u siromaštvu, postu i u prepisivanju knjiga. 

Sigurno je, da je takav način života Dominika malo 
iznenadio, da mu se čak i mnogo više svidio negoli ži¬ 
vot njegova kaptola u Osmi, ali je sigurno i to, da ga, 

izakako je na svoje oči vidio strahote krivovjerja u 
Francuskoj, takav život nije mogao potpuno zadovoljiti. 
On je bio muž rada (akcije), a samo razmišljanje 
(kontemplacija) nije mu bilo dovoljno. Njegov je ideal 
bio spojiti jedno s drugim. Zato se silno obradovao, kad 
je čuo, da su tri redovnika toga samostana išla pro¬ 
povijedati krivovjercima. Da je bilo u njegovoj vlasti, 
sve bi ih bio poslao na apostolski rad, jer je držao 
potrebnim plodove dobra života prenositi na ljude i 
tako neposredno pomagati Bogu u djelu otkupljenja. 

OKRŠAJI 

Ona tri redovnika bio je poslao Papa Inocencije III., 
da u gradu Montpellieru (Montpeljeu) u Langedoki 
suzbijaju krivovjerje. Dominik je bio znatiželjan, šta 
rade i kako uspijevaju. Našao ih je blizu toga građa 
tužne i malodušne. Napor je bio velik, a ploda ništa ili 
vrlo malo. Krivovjerje bilo se temeljito uvriježilo, bra¬ 
nili su ga mudri i učeni ljudi, sposobni da brane svoje 
stajalište, a najveća snaga bilo im je prividno siroma¬ 
štvo, postovi, kroćenje tijela i t. d., a to je vrlo djelovalo 
na narod. 

A kako su se vladali oni redovnici? Oni su imali 
krasne konje, sjajne kočije, a posebna kola vukla 'su za 
njima hranu i odijelo. Makar i naučni oskudijevati, oni 
su živjeli udobno i raskošno. U Djelima svetaca veli se, 
da je narod o njima govorio ovako: »Evo na konjima 
službenika onoga Boga, koji je pješice hodao, evo boga¬ 
tih misionara siromašnog Boga, punih časti poslanika 
poniznoga i prezrenog Boga.« 

,»Ništa ne ćete postići,« rekoše redovnicima biskup 
Dijego i Dominik. »Prazna će biti vaša riječ kod ljudi, 
koji gledaju na primjere. Klin se klinom izbija. Prividnu 
svetost tjerajte djelima iskrene vjere.« 

Ta dva muža mogla su to predbaciti redovnicima. 
Ta oni su bili onakvi, kakvi treba da budu borci Kri¬ 
stovi. I redovnici ih poslušaše: Poslaše natrag sluge, 
konje i kočije, promijeniše život i pridružiše se primjeru 
Dijegovu i Dominikovu. Uspjeh bio je osiguran. 

U ono vrijeme nije se samo propovijedalo, nego se 
i raspravljalo s krivovjercima. To je na koncu isto, a 
Dominik je imao uspjeha i u jednom i u drugom. Pu¬ 
tovaše od grada do grada, od sela do sela sijući riječ 
Božju, svijetleći primjerom i pozivajući učene krivo¬ 
vjerce na raspravljanje o napadnutim istinama vjere. 
On, koji je slučajno bio došao u grad Montpelje, ubrzo 
je postao vođom misije. Najkreposniji i najučeniji, on 
je malo pomalo raspršivao tamu i unosio svjetlost. 
Poštovan od sviju zbog znanja i ljubavi, od samih je 
krivovjeraca bio pozivan, da s njima raspravlja o vječ¬ 
nim istinama. A njegovi dokazi bili su tako duboki, a 
ujedno tako uvjerljivi i jasni, da su katolici, bez ikakve 
bojazni za vjeru, same protivnike pozivali za suce, da 
prosude, na čijoj je strani istina. I zamalo narod je mi- 
sionare tako zavolio, da je na primjer iz grada Karamana 
silom htio odstraniti krivovjerce. 

Ali često je u mnogim mjestima uspjeh bio i vrlo 
težak, jer su se protivnici opirali Duhu Svetom. 

Bilo je to u gradu Fanjeauxu (Fanžou). Krivo¬ 
vjerci nikako nijesu htjeli priznati istine, nego su — 
smiješni! — tražili čudo. Rekli su: 

»Mi ćemo na pergamenu napisati svoju nauku, a vi 
napišite svoju. Pergamene ćemo baciti u oganj, pa čija 
izgori, onoga je nauka kriva, a Čija ostane čitava, onaj 
ima pravo.« 

Sveti Dominik biO' je u sto čuda. Zar da Bog na 
zapovijed ljudi napravi čudo? Nije li to kušanje Boga? 

I na koncu nije li to smiješno? Ipak sami su protivnici 
ukrali Dominikovu obranu vjere i bacili je u oganj. Dok 
je njihova smjesta izgorjela, Dominikova čitava izađe 
iz vatre. To se ponovilo do tri puta, uvijek s istim 
uspjehom, s istim dokazom, da je Dominik čovjek Božji, 
pun vjere i žarke ljubavi za istinu. 

Geslo je njegova reda Ve ritaš — Istina, 

PRVI SAMOSTAN 

U svakom pokretu žene vrše vrlo veliku zadaću. 
Toga su sebi bili svijesni i kriyovjerci, pa su posebni 
apostolat bili protegli na žene. Žena je čuvarica ognji¬ 
šta, domaćica, majka. U nezinoj su ruci djeca, pa kao 
što im ona daje prvu tjelesnu hranu, pita ih i prvim 
zasadama duhovnoga života. Veliki slovenski socijalni 
(društveni) radnik, pokojni dr. Janez Ev. Krek, rekao je 
po prilici ovo: »Dobrih matera i mnogo djece daj nam, 
Gospode, pa smo spaseni«. Rekao je veliku i živu istinu. 

Krivovjerci bili su bacili oko osobito na plemićke 
kćeri. Varali su očeve i matere, da će im ženska 
djeca biti odgojena u svakoj plemenitosti, pa su ih 
povjeravali njihovoj brizi. Posljedica je bila, da su po¬ 
koljenja rasla bez vjere, opaka i razvratna. 

Dominik je tražio lijeka. Dosjeti se, da bi mogao 
sakupljati vrijedne i kreposne djevojke. Zamoli biskupa 
tuluskog Fulka, da mu daruje jednu crkvicu na podnožju 
Pirineja, između Fanžoa i Montreala (Monreala), u selu 
Prouillu (Pruju). Tu namisli sagraditi i samostan, da 
bude ustuk sličnim ustanovama krivovjeraca, kojih je 
bilo mnogo, a odlikovali su se potpunim vršenjem kri- 
vovjerskih pravila i lijepom uzajamnošću jednoga re¬ 
dovničkog reda, koji je na žene vršio zamjeran utjecaj. 

Žene su često slušale Dominikove rasprave s krivo¬ 
vjercima i često su se obraćale. Jedne večeri — pripo¬ 
vijeda dominikanac bi. Humbert de Romanis 

— molio je Dominik po običaju poslije propovijedi u 
crkvi. Najednom baci se pred njegove noge nekoliko 
žena, gojenica tih krivovjernih opatica, i zamoliše ga, 
da moli Boga, da bi im objavio, koja je prava vjera. 

»Budite hrabre,« reče im Dominik, »Gospod će vam 
pokazati, kome ste dosad služile.« I smjesta — vele 

— đavao im se ukaže u prilici nakaznoga mačka. 

Za takve obraćenice, da se uklone srdžbi i progonu 
svojih, a i za one, koje su željele prigrliti savršeniji 
život, trebalo je stvoriti utočište — samostan. I Do¬ 
minik ga je stvorio u spomenutom selu Pruju. 

To je prvo sjeme Dominikova reda. Taj samostan 
cvate još i danas, poslije toliko vjekova sačuvao je 

amanet svoga utemeljitelja, koji se otad ne zove više 
potprior u Osmi, nego brat Dominik, prior 
(starješina) p r u j s k i. 

Providnost je uvijek bdjela nad tim samostanom. I 
dok su vjerski j građanski ratovi bješnjeli i razarali, 
taj je samostan i od samih krivovjeraca uvijek bio po¬ 
šteđen. Krasno i s pravom veli Lakorder: »Prva djela 
svetaca sveđer izdišu djevičanski miris, koji osvaja 
srce Božje. Onaj, koji mladu travku od vihora štiti, bdi 
i nad kolijevkom velikih tijela.« 

ALBIGESKI RAT 

Dana 15. siječnja 1208. godine ubiše krivovjerci u 
Saint-Gillesu (Sen-Žilu) papinskoga poslanika Petra iz 
Castelnaua (Kastelnoa), kojega je Papa bio poslao, da 
privede poslušnosti tuluskoga grofa Rajmunda VI. To 
je bio tek jedan od mnogobrojnih zločina, koje su kri¬ 
vovjerci počinjali na katolicima. Robili su, palili, ubijali 
i rušili. Njihova pohlepa za crkvenim dobrima i za ka¬ 
toličkom krvlju bila je neizmjerna. Počinjali su najbogu- 
mrskija svetogrđa, a niko se nije micao, da ih kazni, 
dapače sve su to radili .pod moćnom zaštitom Rajmun- 
dovom. Nijesu gledali ni na mjesta ni na dane, i kad je 
tome grofu bio došao sam biskup grada Orangea (Oran- 
ža), da ga odvrati, te barem u nedjelje i blagdane ne 
čini nasilja i ne skvrni crkava, on mu je ovako bahato 
odgovorio: »Ovom se rukom zaklinjem, da se ne ću oba¬ 
zirati ni na nedjelje ni blagdane i da ne ću poštedjeti ni 
osoba ni stvari crkvenih.« Kad se ni na kakve molbe 
nije dao skloniti i izakako je više puta pogazio zadanu 
riječ, da će u svojoj grofoviji postupati pošteno i vjeri 
dati slobodu, 10. ožujka iste te godine 1208. Papa ga 
Inocencije III. izopći iz Crkve i pozove kršćanske vi¬ 
tezove na križarsku vojnu protiv njega i sviju krivo- 
vjernih albigeza. U proljeće slijedeće godine navali voj¬ 
ska sa sjevera na jug, a g. 1210. jedan dio Langedoke 
bio je u rukama križara. 

Vođa križara bio je glasoviti Šimun iz Mont- 
i orta (Monfora). Taj se vojskovođa upravo bio zalju¬ 

bio u Dominikove kreposti te mu je ostao vjernim pri¬ 
jateljem i pomagačem u izvođenju njegova djela, tako 
te je Dominik u njemu našao neku zamjenu za svetoga 
biskupa Dijega, koji je međutim bio umro. 

Najstrašniji boj bio se u Muretu (Miretu) 12. rujna 
1213. godine. I Dominik je bio nazočan. Da li se borio 
ili, kako su neki tvrdili, na čelu vojske nosio križ? Nije, 
nego je — veli dominikanac Guiraud (Giro) — slijedeći 
primjer Mojsijev, koji je za vrijeme bitke dizao ruke 
k nebu, molio Gospoda za njegove sluge. I tako je on 
pomagao uspjeh križarskog oružja, ali, kako veli drugi 
pisac, uzdignutim čistim rukama. A u dubini svoga srca 
on je plakao nad gubitkom tolikih duša, koje bi se 
možda bile mogle pridobiti za Krista oružjem evanđe¬ 
oske riječi. 

Križari premda brojčano mrtogo slabiji, pobijedili 
su protivnike. Ta pobjeda učvrstila je prijateljstvo iz¬ 
među Dominika i Šimuna i ono je slijedećih godina sve 
više raslo. 

Neki pisci tome prijateljstvu pridaju preveliko zna¬ 
čenje. Spomenuti pisac Giro ovako se pita: »Da nije 
možda oštrina svjetovne sile pomogla jačati dokaze 
misionareve?« Prekratak nam je prostor, pa ne marimo 
pred čitatelje iznositi svu povijesnu građu, koja bi ra¬ 
svijetlila zadaću Dominikovu u albigeskom ratu, nego 
ćemo se radije još jednom na temelju najvjerodostoj¬ 
nijih povjesnika osvrnuti na zablude onih, protiv kojih 
se vodio taj doista krvav rat. »Nije se radilo o tom, da 
se dovedu na pravi put zabludjela plemena, niti o tom, 
da se privedu redu politički buntovnici, nego se radilo 
o tom, da se društvo obrani od razvratnih anarhističkih 
nauka. Crkva se u XIII. vijeku, kao i uvijek, borila u 
isto vrijeme i za se i za sav društveni poredak.« Pisac 
glasovitoga djela: »Dodaci povijesti Longedoke« veli, 
da su zasade maniheizma i krivovjeraca XII. i XIII. vi¬ 
jeka ukorijenivši se u temeljima društva morale izazvati 
najneobičnije i najpogibeljnije bune i zauvijek srušiti i 
zakone i političko uređenje. S ovim se slaže i jedan od 
najčuvenijih arhivara, Brutails (Britaj), koji veli, da 
je ondašnje krivovjerje bio nesamo vjerski, nego i dru- 

stveni zločin, i to takav — nadodaje Giro — kakav bi¬ 
smo teško mogli naći u suvremenim pesimističkim i 
nihilističkim sustavima. Odobravali su i potpomagaM 
sve, što zadržava napredak čovječanstva, rušili sud i 
svaki ugled crkvene i svjetovne vlasti, a neki su čaK 
zagovarali uništenje svake žive pametne jedinice i sva- 
koga pojedinca (individua). 

Sve se to javno govorilo, propovijedalo i utuvljivalo. 
Narod je to primao, i da Crkva nije ustala na obranu 
ljudskoga prava, napretka i dostojanstva, čovječanstvo 
bi se bilo izvrglo najnedostojnijem umiranju svoje časti. 

Mnogo se puta doduše pretjeralo u obrani reda i 
poretka. Ima ljudi, koji te pretjeranosti tovare na leđa 
Crkve, sv. Dominika i njegovih sinova, pa im predba¬ 
cuju t. zv. inkviziciju, a zaboravljaju, da se dr¬ 
žava sama branila i da su prestupnici prečesto bili sret¬ 
ni^ ako bi im crkveni sud (inkvizicija) uglavljivao pre¬ 
kršaje, čak su i molili za to, jer su znali da će im 
Crkva mnogo ublažiti krivicu. Ovako je to uglavila ne¬ 
pristrana povijest, koja ne iskrivljuje činjenice, razu¬ 
mije vrijeme i ne sudi naprečac. 

Što se tiče sv. Dominika, pustimo da o njem govore 
oni, koji su s njime živjeli za vrijeme albigeskog rata. 
Pavao iz Narbone veli: »Blaženi Dominik vruće je že- 
dao za spasom duša i bezgranično je gorio za njih. Bi¬ 
jaše tako gorljiv propovjednik, da je danju, noću u cr¬ 
kvama, u kućama, po poljima, putovima, gdje bi se god 
našao, neprestano naviještao riječ Božju, preporučujući 
svojoj braći, da isto rade i da samo o Bogu govore. Jeo 
je samo kruh i Čorbu. Nikada nijesam vidio ponizni- 
jega čovjeka i koji bi više prezirao svjetsku slavu. Pri¬ 
mao je nepravde, prokletstva, ukore strpljivo i veselo 
kao darove velike vrijednosti. Sam sc prezirao i govo¬ 
rio, da nije ni za što. Nikad nijesam vidio gorljivijega 
čovjeka u molitvi. Noći je provodio u bdenju, plačući 
i naričući za svoje i tuđe grijehe. Bijaše velikodušan i 
drage bi volje davao siromasima sve, što bi imao. Nikad 
nijesam Čuo govoriti, da ima drugi krevet osim crkve. 
Ljubio je vjeru i mir i, koliko je mogao, širio je i jedno 
i drugo.« Uza sve brige i poslove, Čitave bi korizme 

postio o samom hljebu i vodi. Više mu je puta bila po¬ 
nuđena biskupska čast, a on ju je uvijek odbio. 

Takav dakle čovjek nije mogao biti okaljan. On 
je u ondašnjoj magluštini bio kao zvijezda jutarnja, koja 
predskazuje rođenje ljepšega i vedrijeg dana. 

NOVI RED 

Vidjeli smo, da su Dominik i Dijego bili pomoćnici 
cistercitskih redovnika u propovijedanju i obrani vjer¬ 
skih istina u Monpeljeu i okolici. Međutim oni su ubrzo 
postali vode te misije. Oko njih su se okupljali ljudi 
dobre volje, koji su i sami željeli naviještati riječ Božju. 

Malo ih je bilo doduše, a još su manje imali mate¬ 
rijalnih sredstava za skroman život. Zato je biskup 
Dijego otputovao u Španiju, da im odande po moguć¬ 
nosti pomogne. Međutim on je za kratko vrijeme umro, 
a Dominik ostavši sam sa svojima mnogo se trudio, 
da stekne novih sljedbenika, jer žetva je bila velika, 
a poslenika malo. 

Kad se god govori o sv. Dominiku, ne smije se 
zaboraviti, da mu je u velikom pothvatu desna ruka 
bio tuluski biskup Fulko, cistercitski redovnik, čovjek 
veoma odan vjeri, gorljiv, iskusan i dalekovidan. On 
je blagoslovio Dominikovu namjeru, pa se ovaj dao u 
službu Crkve, kojom je onaj upravljao. Već mu je prije 
bio darovao crkvicu Naše Gospe Prujske, a pomagao 
mu izgraditi i samostan. Isto ga je tako u svemu poma¬ 
gao i darivao ga Šimun Monforski, tako da je mogao 
namiriti tjelesne potrebe svojih drugova. 

Sada je on već lakše mogao misliti na ostvarenje 
svoga ideala: zajedničkog života, u kom bi se provodili 
evanđeoski savjeti čistoće, poslušnosti i siromaštva. I 
uistinu biskup Fulko potvrdi 1215. godine za svoju bi¬ 
skupiju novi Dominikov red, obdari ga nekim dobrima, 
»jer kao što je radnik dostojan svoje plaće, tako i pro¬ 
povjednik Evanđelja mora od njega i živjeti.« Premda 
se Dominik kasnije pokajao, što je primao vremenita 
dobra, te ih se odrekao, ipak je to možda za početak 
bilo od koristi, jer je trebalo živjeti; napor je bio velik, 

a red još dovoljno nepoznat i neobljubljen u sredini, 
koju smo već opisali. > 

Ipak stalnoga boravišta redovnici nijesu imali, 
nego su se propovijedajući zadržavali sad ovdje sad 
ondje, dok nije u red ušao jedan mladić po imenu Petar 
Seila, koji je Dominiku izručio svoju baštinu. On se sa 
svojima preselio u jednu kuću blizu Chateau-Narbon- 
naisa (Šato-Narbonea), i tako je 25. travnja 1215. ute¬ 
meljen prvi samostan dominikanskoga muškog reda, 
i to u Tulozi u blizini crkve svetoga Romana, koju im 
je godinu dana kasnije darovao biskup Fulko. Dakle 
upravo glavni grad krivovjerstva, gdje je Dominik pn- 
veo Bogu prvu dušu, postade matica novoga reda. 

Novoj zajednici predloži Dominik, da primi pravila 
sv. Augustina. Tih se pravila još i danas drže Braća 
Propovjednici, ona su temelj, na kojem se osniva njihov 
život, a posebne ustanove bde nad njihovim zajedničkim 
životom i trima zavjetima: čistoće, siromaštva i poslu¬ 
šnosti, od kojih je najglavniji ovaj treći, koji u svojoj 
profesiji (kad se zavjetuju) jedino i naglašuju, jer tko 
je poslušan, taj drage volje vrši, što red od njega traži. 

Ta su pravila bila primljena 1216. godine na zboru 
(kapitulu) u Pruju, u svetištu Naše Gospe, gdje su bila 
određena i sredstva reda: molitva, vršenje samostan¬ 
skih kreposti, evanđeoski savjeti, nauka, a sve to ima 
biti priprava za cilj: propovijedanje istine. 

.Braća su se brzo uživjela u novi život. Svima je 
primjerom prednjačio Dominik, koji je »za sve danju 
i noću sa suzama Boga molio, da od njegove braće 
svaki bude apostol, pun ljubavi i revnosti za spas 
duša.« 

Ali sve to nije bilo dosta Dominiku. Jedan takav 
duh da se zatvori i životari u granicama jedne jedin¬ 
cate male biskupije? Ne, on ima drugu misao, on se 
sjeća one Kristove: »Idite po svemu svijetu i propovije¬ 
dajte Evanđelje svakomu stvorenju.« 

Papa Inocent HI. sazove za studeni g. 1215. sve¬ 
opći sabor u Lateranu. Upravo je taj sabor imao do¬ 
nijeti lijek strahovitim zlima onoga vremena. A nije 
li to bila i Dominikova misao? Što je dakle bilo narav¬ 

nije nego da pođe Papi i da ga zamoli za odobrenje 
svoga reda? I pošao je, ali, premda su saborski oci na¬ 
glasili, da treba da biskupi sebi nađu pomoćnike u pro¬ 
povijedanju, ipak Dominik nije odmah uspio, jer je 
propovijedanje bila dužnost i povlastica jedino visokih 
dostojanstvenika Crkve. I da je Papa Dominiku uslišro 
želju, bilo bi to nešto neobično za ono vrijeme, jer 
kao što su biskupi bili i jesu vezani uza svoje biskupije, 
tako su redovnici bili vezani uza svoje samostane, pa 
su mogli radit' u mjestima tih samostana, a ne na po¬ 
dručju cijele Crkve katoličke. 

Makar je Papa Inocent III. blagoslovio Dominikov 
rad i osobito samostan u Pruju uzeo pod svoje pokro¬ 
viteljstvo, ipak se nećkao prihvatiti njegovu misao i 
zato, što je sam upravo na lateranskom saboru htio 
ograničiti stvaranje novih redova, koji su se u to vri¬ 
jeme iz dana u dan stali pojavljivati. 

Ali Bog je drugačije bio odredio. Jedne noći usni 
Papa Inocent, da se ruši lateranska bazilika i njegov 
vlastiti dvor. I upravo kad se imalo sve srušiti, dotrča čo¬ 
vjek, koji je zapriječio pad. U tom čovjeku Papa pre¬ 
pozna Dominika, pa ga sutradan dozove i naredi mu, 
da pođe u Francusku svojima na dogovor, koja će od 
već postojećih pravila uzeti za svoj red, da radi kao 
i dosad, pa kad se vrati u Rim, da ga o svemu obavijest:. 

Međutim prije nego je Dominik sa svojim biskupom 
Fulkom, koji je bio došao na sabor, ostavio Rim, do¬ 
bije od Pape pismo, koje je ovako bilo naslovljeno: 
»Učitelju Dominiku i Braći Propovjed¬ 
nicima.« Dominik je u tom vidio prst Božji, a Ino- 
centa III., koji nije potvrdio red, ipak pripada slava, 
da mu 'je nadjenuo ime, koje ga još i danas 'resi: 
Red Braće Propovjednika, a koji je za cijelu 
Crkvu potvrdio Inocentov nasljednik i veliki prijatelj 
Dominikov, bivši kardinal Savelli, koji je, nakon što je 
bio izabran za papu, uzeo ime Honorija III. 

To je bilo 22. prosinca 1216. U ispravi, kojom se 
potvrđuje red, nalaze se i ove proročanske riječi: 
»Braća 'tvoga reda bit će pobornici vjere i pravi svi¬ 
jećnjaci svijeta.« 

Godine 1217. propovijedao je Dominik korizmu 
pred Papom i kardinalima. To njegovo propovijedanje 
(tumačio je poslanice sv. Pavla) bilo je tako uspješno, 
da ga je Papa Honorije III., imenovao učiteljem Svete 
palače. Tu službu odonda do danas uvijek vrši jedan 
njegov duhovni sin — dominikanac. 

Prije polaska iz pjma molio je Dominik na grobo¬ 
vima apostola sv. Petra i Pavla. Preporučivao je svoj 
red i sebe onima, koji su najbolje vršili službu, koju je 
on sebi i svojima bio namijenio. Pun Božjega duha, oslo¬ 
bođen tijela, bi uznijet i vidje svete apostole i ču glas: 
»Idi i propovijedaj, to je služba, za koju si izabran!« 

UTJEHE 

Za svoga boravka u Pimu, kad je tražio odobrenje 
svoga reda, našao se Dominik s čovjekom, kojega je 
upoznao, prije nego ga je i vidio. Dogodilo se to ovako: 
Dominik je u Pimu neprestano molio na grobovima mu¬ 
čenika, a ponajviše na grobovima svetih apostola Pe- 
f ra i Pavla. Dok je jedne noći molio, vidje u zraku 
Gospoda Isusa Krista, kako je upravo htio na svijet 
odapeti tri strijele. Njegova Majka, Blažena Djevica 
Marija, klekne pred Njega i zamoli ga, da se smiluje 
ljudima, koje je svojom krvlju otkupio. I pokaže mu 
dva čovjeka. U jednome od njih prepozna Dominik sebe, 
a drugi mu osta nepoznat. Sjutradan opazi ga u jednoj 
crkvi, pode k njemu, zagrli ga i reče: 

»Ti ć'eš biti moj drug, ostanimo zajedno, brate, i 
nikakva sila svijeta ne će nas nadvladati«. 

Bio je to sv. Franjo Asiski. Odonda su ta dva muža 
jedno sice i jedna duša u Kristu, a to su ostavili u 
amanet i svojim sinovima i naredili im, da se ljube 
do konca. I tako se — veli Lakorder — poljubac Do¬ 
minika i Franje prenio na usne njihovih sinova, te i 
danas veže osobito prijateljstvo Braću Propovjednike 
s Malom Braćom (s franjevcima). Oni su s e u svom 
radu sretali na svakoj točki zemlje: gradili su samo¬ 
stane u istim mjestima, prosili na istim vratima, tisuće 

se puta pomiješala u istoj žrtvi i s istom slavom nji¬ 
hova krv, koju su prolili za Krista, njihovim se odijelom 
zaodjenuše knezovi i kneginje, kao takmaci napunili 
su nebo svecima, krepost, moć, glas, poslovi bili su 



SUSRET SV. DOMINIKA I SV. FRANJE 
Naslikao bi. fra Giovarti da Fiesole Angelico (1387.-1453 ) 


im svugdje i uvijek zajednički, a ni najmanji tračak 
nije potamnio sjaj njihova 700 godišnjeg prijateljstva. 

Svake godine na blagdan sv. Dominika, 4. kolo¬ 
voza, gdje je god u istom mjestu franjevački samostan, 
sinovi sv. Franje prikazuju sv. misu u čast prijatelja 

svoga Oca, a na blagdan sv. Franje, 4. listopada, si¬ 
novi sv. Dominika u čast serafipskog sveca iz Asizija. 
Iza ručka pjevaju u blagovališ'tu svečano, zanosno I 
toplo: »Serafinski Franjo i apostolski Dominik naučiše 
nas Tvome zakonu, Gospode.« 

Godine 1220. sastao se sv. Dominik zadnji put sa 
sv. Franjom u talijanskom gradu Kremoni. Obojica su 
već bila očevi velikoga mnoštva redovnika, patrijarhe 
i ljubimci i Boga i ljudi. Ali ni tračak oholosti nije im 
bio dirnuo srdaca. Dok su razgovarali o Božjim poslo¬ 
vima, dođoše neka braća franjevci k njima i rekoše: 

»U samostanu nemamo čiste vode, pa molimo vas, 
očeve svoje i sluge Božje, da nam pomognete.« 

Oba se sveca pogledaše i očima jedan drugoga po- 
nukaše, da im odgovori. Tada im Dominik reče: 

»Zagrabite vodu i donesite.« 

Oni otidoše i donesoše vode, a sv. Dominik reče 
sv. Franji: 

»Blagoslovi, Oče, ovu vodu u ime Gospodnje!« 

Franjo ne htjede, već odvrati: 

»Blagoslovi je r ti, koji si veći!« 

Poslije prepirke Dominik svladan od Franje pre¬ 
krsti vodu i odonda je ona čista, kao odraz dviju kris¬ 
talnih duša, u kojima se ogledaju jasnoća Božjega za¬ 
kona i dobrota njegovih obećanja. 

♦ 

* 

Dok je još bjesnio albigeski rat, Dominik je svom 
dušom zazivao nebesku Kraljicu i molio je, da mu iz- 
moli milost, kako bi mogao braniti njezinu čast, koju su 
besramno skvrnili krivovjerci, i da bi joj s uspjehom 
pronosio slavu diljem cijeloga svijeta, među svim na¬ 
rodima. Želio je, da bi mu sama ona dala nekakvo 
oružje, koje bi bilo kadro nesamo utvrditi njezinu sa¬ 
vršenu veličinu Bogorodice, nego i takvo, s pomoću 
kojega bi se ljudske duše uzdizale do njezina prijestola, 
da nikada više mislima ne sidu u bijedu ove oskvrnute 
zemlje. 

I Kraljica Neba usliši molbu svoga sluge: objavi 
mu molitvu svete krunice, najpodesnijega zaloga do¬ 
bra i kreposna kršćanskog života. Petnaest otajstava, 
petnaest ruža iz radosnoga, žalosnog i slavnog života 
Kristova i njegove Majke čuvaju odonda vjeru i mir u 
dušama, obiteljima i narodima, a Kraljica presvete kru¬ 
nice posebno bdi nad redom Dominika, kojemu je već 
za života nekoliko puta iskazala posebnu naklonost i 
milost. Jednom u zanesenju vidje on pred Bogom redo¬ 
vnika svih redova, a nijednoga svoga. Počne gorko pla¬ 
kati, a Gospod ga upita, zašto plače. 

»Plačem, jer ovdje vidim redovnika svih redova, 
a svoga nijednoga.« 

»Želiš li vidjeti svoj red?« upita Gospodin. 

»Želim, Gospodine,« odvrati Dominik. 

Gospod stavi ruku na rame svoje Majke, Ona raz¬ 
grne plašt tako, te se činilo, da on svojom širinom 
obuhvata cijelu nebesku domovinu, i Dominik vidje pod 
njim veliko mnoštvo svoje braće. 

I tako je Dominik bio utješen doznavši, da mu je 
red pod moćnim pokroviteljstvom Kraljice apostola. 

TRAGOM APOSTOLA 

U proljeće 1217. godine otputovao je Dominik iz 
Rima u Francusku. Pješačio je preko Umbrije, Toskane 
i Pijemonta u Italiji. Posvuda je vidio živ vjerski po¬ 
kret, koji je vodio sv. Franjo sa svojim drugovima. 
Danje propovijedi i noćne molitve uzdizahu srca vjer¬ 
nika, i sv. Dominik misleći na raširenje svoga reda 
s radošću promatraše divne uspjehe franjevačke braće. 

Pun svetoga žara žurio se svojima s papinim odo¬ 
brenjem. Našlo se na okupu šesnaestoro braće: jedan 
Englez, sedam Španjolaca i osam Francuza. 

Dominiku je još neprestano zujila u ušima riječ 
apostola, što je čuo na njihovu grobu u Rimu. Stao je 
među braću i rekao im: 

»Pođite i propovijedajte!« 

I premda je bilo malođušnika, Dominik je izdržao 
i tu kušnju. Uzdajući se u onoga, koji čini, da iz malog 
sjemena izraste veliki plod, on je odgovarao: 

»Dobro znam, što činim. Sjeme, ako se posije, nosi 
plod, ako se čuva na hrpi, ono se pokvari.« 

Šesnaest dakle drugova, koje je Dominik za deset 
godina mučnoga rada bio vezao uza se, da osvoji 
svijet? Da, Dominik ne sumnja u to, s njim je Bog, on 
će pobijediti. 

Braću razdijeli ovako: četvoricu pošalje u Španiju, 
šestorica, medu kojima bijaše i njegov brat Manes, koga 
je također Crkva proglasila blaženim, otidoše u Pariz, 
dvojica ostadoše u Svetom Romanu u Tuluzi, dvojicu 
odredi, da upravljaju prujskim samostanom, a sam za 
svoje boravište odredi Vječni grad, kamo sa sobom po¬ 
vede Stjepana iz Metza (Meča) i četvoricu drugih re¬ 
dovnika, koji su međutim bili prigrlili savršeniji život. 

Papa Honorije III. uputi 1218. godine apostolsko 
pismo svim nadbiskupima, biskupima, opatima i pri¬ 
orima i u tom pismu traži od njih, da budu skloni redu 
Braće Propovjednika i da im u svemu pomažu. U isto 
vrijeme daruje Dominiku crkvu i samostan sv. Siksta 
na Apijskoj cesti u Rimu. 

Od te je godine dominikanski red organizovan. Sa¬ 
mostan sv. Siksta bio je njegovo središte, u koje su 
redovnici iz pokrajina (provincija) s pouzdanjem gle¬ 
dali, jer je ondje bila stolica Istine. Red, koji je bio 
ograničen na tulusku biskupiju, postao je sveopći (uni- 
versalan) crkveni red, malo pomalo širio se po cijeloj 
Evropi, i vidjet ćemo zamalo, kako glas njegovih čla¬ 
nova ori od istoka do zapada, od sjevera do juga, 
posvuda s blagoslovom Boga. koji je rekao: »Jer gdje 
su dvojica ili trojica sabrani u moje ime, ondje sam ja 
među njima.« 

SV. DOMINIK PRIMA KRUNICU OD MAJKE BOŽJE 
Naslikao Fr. Dittl. 

ZNAKOVI BOŽJI 

Dominik je dakle po treći put u Rimu, u središtu 
kršćanstva. Neprestano propovijeda, obilazi crkve, kri¬ 
jepi slabe i bolesne, a naročito se brine za robijaše. 
»Milost mu je Božja bila na usnama i sam Gospodin 
govoraše na njegova usta,« čita se u Djelima svetaca, 
Narod ga je poštovao, držao ga svecem, a jedan pisac 
veli, da su otkidali komadiće s njegova plašta, koji mu 
je tek do koljena dosizao. 

Dominik se 0. prosinca 1218. nastanio u samostanu 
blizu glasovite crkve sv. Siksta na Apijskoj cesti, ne¬ 
daleko katakomba. Tu je vladao mir, i samoća bila je 
prikladna za samostanski život, koji je bio skroman, 
čak vrlo oskudan u materijalnom pogledu, ali zato bo¬ 
gat nadahnućima i darovima Božje providnosti. 

Dominik i braća odrekoše se svakoga posjeda i od- 
lučiše živjeti od prosjačenja i milostinje. Zato se njegov, 
kao i franjevački, zove prosjački red. Kadšto bi braća 
isprosila, što će jesti, a katkad nije bilo sreće. Često 
su bili gladni, ni korice hljeba nijesu imali da založe. 
Tako se desilo jednom, da su se braća, koju je Dominik 
bio poslao u prošnju, vratila s premalo hljeba u sa¬ 
mostan. Dominik veseo, jer mu ništa nije bilo draže 
od trpnje, naloži, da se braća skupe u blagovalište. 
Ono malo hljeba brzo se potrošilo — ta bilo je već u 
samostanu oko 40 osoba. Najednom eto ti dva anđela 
s bijelim košarama punima bijeloga hljeba, koji metnuše 
ispred sv. Dominika. Kad su anđeli iščezli, Dominik 
blagoslovi dar i reče: 

»Uzmite i jedite, braćo moja: to je hljeb, koji nam 
šalje Gospodin.« 

Žar i primjer Dominikov osvajahu sve više. Zvanja 
je bilo mnogo, i on se radovaše u Gospodu, koji je bla¬ 
goslovio njegov trud. Jednoga dana ude u njegov red 
prekrasan, plemenit i krepostan mladić, sin plemenite 
rimske obitelji, po imenu Henrik. To je bilo krivo nje¬ 
govim roditeljima, koji su svakako nastojali osujetiti 
njegovu nakanu. Dominik, obaviješten o tom, pošalje 

mladića na drugo mjesto, a s njim uputi nekoliko re¬ 
dovnika,, da mu se za svaku sigurnost nađu. 

Ve&' su bili na drugoj obali Tibera, kad opaziše ' 
roditelje mladoga redovnika, koji su za njim išli u po- 
tfejjL Čas je bio ozbiljan. Novak Henrik pomoli se Bogu, 
a ..«ba'r naraste tako, da ga njegovi roditelji nikako 
nijesu mogli prijeći. To je za njih bio znak, da treba 
da izvrše volju Božju, ostaviše sina redu i vratiše se 
kući. 

Sve je to potvrđeno od vjerodostojnih svjedoka. 

I mnoga se druga čudesa zbivahu, od kojih je vrijedno 
napomenuti barem još neka. 

Dominik je propovijedao u crkvi sv. Marka u Rimu. 
Jedna žena dolazila je na njegove propovijedi, upijala 
njegove riječi i tako bila u tom revna, da je ostavljala 
kod kuće bolesno dijete. Kad se jednoga dana vratila 
kući, nade ga mrtva. Očajna uzme dijete, pohrli sv. 
Dominiku i vruće ga zamoli, da joj ga oživi. Dominik 
se pomoli Bogu, a zatim uzevši dijete pomilova ga i 
vrati ga majci živo. Sretna majka razglasi čudo po 
gradu, tako da je za nj čuo i sam Papa Honorije III., 
koji je htio, da se o tom govori po svim rimskim cr* 
kvarna. Međutim Dominik, ponizan i skroman, držeći 
se one. »iNe nama, Gospode, ne nama, već imenu svome 
daj slavu,« umoli Papu, te je odustao od te svoje na¬ 
mjere. 

Jedne večeri vraćajući se iz grada u samostan, 
koji se upravo popravljao, dočuje od svoje braće, da 
su ruševine pokrile jednoga radnika. Dominik pode na 
mjesto nesreće i naredi, da se zidar izvuče ispod ru¬ 
ševina. Bio je sav iznakažen, naravno, mrtav. Svetac 
se pomoli Bogu, a zatim zapovjedi zidaru, da ustane. 
Izmrcvareno i djelomice raskomadano tijelo brzo se 
sastavi, i zidar veseo vrati se svojoj obitelji, kao da 
mu se ništa nije ni dogodilo. 

Treći mrtvac, kojega je uskrisio, bio je mladić Na- 
poleon, nećak kardinala Stjepana iz Fosanove. -On je u 
nizini sv. Siksta tako nespretno pao s konja, da je na 
mjestu ostao mrtav. Bilo je jutro. Kad je Dominik čuo 
za nesreću, zapovjedi, da leš unesu u jednu samostan- 

sku ćelijicu, a sam pođe da čita sv. misu u prisutnosti 
samoga kardinala. Za vrijeme podizanja uzdigne se sa 
zemlje, a poslije žrtve otide mrtvacu te nakon duge 
molitve s pouzdanjem klikne: »Napoleone, ustani.« 1 
mladić usta snažan, kao što je i bio, na radost svoga 
strica i svih prisutnih, koji su se i om uvjerili, da je 
Dominik čovjek Božji, sud njegova duha i nosilac mi¬ 
losti posvetne. 

DRUGI ŽENSKI SAMOSTAN 

U Rimu je u to doba bilo nekoliko ženskih samosta¬ 
na. Redovnice živjele su u njima bez pravoga redov¬ 
ničkog života, mlitavo i pusto. Popustivši u zaptu, one 
su bez kormila lutale kao lađa na uzburkanom moru, 
koja je uvijek u pogibelji, da se ne izvrne i ne dozivi 

brodolom. ...... 

Već je Papa Inocent III. nastojao pridići taj život 
do prijašnjega s'tepena, pa je bio zamolio redovnike 
svetoga Gilberta, da mu u tom pomognu. Međutim us¬ 
pjeha nije bilo, pa je Papa Honorije III. zamolio Domi¬ 
nika, koji je bio vješt tom poslu, da u samostan sv. 
Siksta sabere sve redovnice grada Rima, koje bi htjele 
živjeti pravim i dostojnim samostanskim životom. 

To je značilo, da za Dominika i braću treba tražiti 
drugi samostan. I Papa Honorije III. naznačio mu je 
crkvu sv. Sabine, uz koju se podizala i palača za sta¬ 
novanje braće, a koja je bila sijelo vrhovnog upravi¬ 
telja reda do 1273. godine, i koju je kasnije Lakorder 
obnovio za francusku dominikansku pokrajinu. 

Dominik je vrlo rado poslušao Papu, ali je tražio, 
da se iz Pruja pozovu nekoje sestre, redovnice njegova 
reda, koje će biti sposobne da u svojim novim druga- 
ricama ožive duh zapta, uliju ljubav za razmatranje 
viši duhovni život. 

Prevario bi se, tko bi mislio, da je to Dominiku 
lako pošlo za rukom. U XIII. vijeku imali su pojedini 
samostani mnogo više samostalnosti negoli je danas j 
imaju. Sestre u Pruju bile su se zavjetovale prije nego 

je opstojao red Proprovjednika, i bile su vezane uza 
svoj samostan. Sam je Papa morao posredovati za nji¬ 
hov dolazak u Italiju. 

Došlo ih je sedam, među njima i sestra Blanka, 
kasnije glavarica samostana dominikanki u Rimu, koja 
je bila udata, ali je sačuvala bila svoje djevičanstvo, u 
sporazumu s mužem ostavila svijet i ušla u samostan. 
To je isto učinio i njezin plemeniti suprug. 

Ali ni rimske redovnice nije bilo lako predobiti za 
Papin naum. Mnoge su bile vrlo slobodne, a imale su 
mnogo privrženika. Dominik se svom dušom dao na to, 
da reformira redovnice, a da mu uspjeh bude sigurniji, 
odredio mu je Papa za pomoćnike tri kardinala: Hugo- 
lina, kasnijeg Papu Grgura IX., Stjepana iz Fosanove 
i Nikolu, biskupa Tuskula. 

Prve sestre, kojima je htio govoriti o obnovi, po¬ 
kazale su prema njemu veliki prezir i nijesu ga htjele 
ni slušati. Ali sestre iz samostana sv. Marije s onu 
stranu Tibera, koji je bio od svih najnapučeniji, lijepo 
ga primiše i poslušaše njegove riječi pune nauka, slat¬ 
koće, gorljivosti i svrhunaravne dražesti kršćanskog 
govorništva, tako da je sklonio glavaricu, sestru Eu- 
geniju, i mladu 17-godišnju sestru Ceciliju, kćerku Je¬ 
dne od najuglednijih obitelji rimskih, koja je, premđh 
premlada, vršila vrlo velik utjecaj na ostale sestre. 

U tom samostanu čuvala se slika Majke Božje, 
koju predaja pripisuje sv. Luki evanđelisti. Ta je čudo¬ 
tvorna slika nadaleko bila poznata. Kad je jednom za 
Pape Grgura bjesnjela kuga, nosili su tu sliku po građu, 
i smjesta je kuga nestala, a kad je Papa Sergije jednom 
prenio u Lateran, ona se sama sutradan vratila na 
svoje staro mjesto. 

Sestre su pristale na seobu u samostan sv. Siksta 
uz uvjet, da sa sobom ponesu i tu sliku, ali ako se 
ona vrati natrag, da će i one za njom. 

Naravno, da je Dominik pristao uz ovaj uvjet. Se¬ 
stre ponoviše zavjete pred sv. Dominikom, koji 'im 
zabrani pohađati rođake, čim su ovi to čuli, digoše se 
protiv njega i počeše buniti redovnice predbacujući im, 
što ostavljaju stari samostan i povjeravaju se »jednom 

buntovniku«. Ali Dominik, koji je uvijek napastima đav- 
lovim znao naći pravi lijek, bi od Boga upozoren na 
opasnost, pođe u samostan sv. Marije čitati misu i u 
propovijedi razbi sumnje redovnica, koje opet prigrliSe 
svoju odluku. A on uze ključe od samostana, zatvori ili 
i zabrani, da ih itko pohađa, a braći lajicima naredi, 
da im nabavljaju živežne namirnice. 

Odluka tih sestara brzo se razglasi po gradu. Rad 
je samostan sv. Siksta bio prenapravljen za stanovanje 
sestara, one udu u nj, a za njima i sve druge kreposnije 
redovnice drugih rimskih samostana, tako da ih je bilo 
44. Upravljao ih je jedan brat dominikanac, a glavarica 
bila im je spomenuta sestra Blanka. 

I'ako se u Rimu g. 1220. naporima ■Dominikovim 
podiže drugi dominikanski ženski samostan, koji kao i 
onaj u Prnju kruni njegov život divnim pouzdanjem 
u Boga, koji ga je imao utješiti još ljepšim i većim do¬ 
bicima. Upiavo ti ženski samostani dokazuju, kako je 

svetac visoko cijenio molitvu (kontemplativni život _ 

razmatranje), jer su članice ženskoga reda (II. red) mo¬ 
lile za uspjeh I. reda (muškoga) i uopće nadoknađivale 
molitvu biaće, koja su se više bavila propovijedanjem i 
naukom. 

SREDIŠTA DOMINIKANSKOGA REDA 

Pariz — Francuska 

Dominik bio je vrlo obrazovan čovjek koji je, bu- 
dl J;i da je sam bio odgojen na jedinom španjolskom sve¬ 
učilištu u Palenciji, znao, da će njegov red najbolje 
napredovati, ako mu pode za rukom oduševiti poznate 
1 Pjznate učenjake vremena. On je naime dobro znao. 
da čovjek mora saradivati s milošću Božjom, i da se 
tek onda može nadati uspjehu, ako učini sve, što je u 
njegovoj vlasti, za postignuće cilja. 

Učenje bilo mu je uvijek pred očima. Ta on je i 
sum u svojim raspravama -s krivovjernim albigezima 
uvidio, koliko su mu vrijedile uz knjigu probdjevene 
noći, kako mu je dobro došlo znanje stečeno za vrijeme 

nauka i kako bi jadan bio bez njega, koje je, kakono 
lijepo reče naš Kurelac, naše krilo, naše ufanje, pravi 
mir, red i blagoslov Božji. 

Zato je Dominik tražio središta, gdje je^ mogao naći 
ljudi odanih i vjeri i znanju, a takva središta bila su u 
ono vrijeme poglavito Pariz u Francuskoj i Bolonja u 
Italiji. Tu je on mislio učvrstiti svoju djelatnost, jer su 
u te gradove dolazili mladići iz najudaljenijih krajeva i 
najrazličitijih naroda, koji bi se , po svršenim naukama 
raspršili po cijeloj Evropi. Zato je i poslao u te gradove 
svoje najrevnije i najučenije redovnike, jer je znao, aa 
će oni uz pomoć Božju pribaviti redu i novih uspjeha 
i novih zvanja. 

Brata Mateja, za koga se veli, da je bio »čovjek 
učen i sposoban u svim znanostima« pošalje u Pariz, 
a Reginalda, čovjeka govornika, doktora i profesora 
prava! jednoga od najčuvenijih učenjaka onoga vremena, 
zamoli, da ide u Bolonju. 

Matej je otputovao u Pariz s troje braće i papinom 
bulom o ustanovljenju i proširenju reda, a odmah za 
njima otišla su još tri brata, među kojima i rođen * kj 0 ” 
minikov brat Manes. Matej je bio starješina, a Miho¬ 
vil iz Fabre upravitelj (rektor) nauka. 

U Parizu učilo je na hiljade đaka sa svih strana 
Evrope. Cvao je tu bujan život, ozbiljniji i dublji negoli 
po današnjim sveučilištima Evrope. I čovjek bi bio te¬ 
kao, da će se ono nekoliko sinova Dominikovih izgubiti 
u tolikom mnoštvu. Ne bi bilo ni čudo, ali oni su svo¬ 
jom revnošću i vladanjem u Parizu svratili na sebe 
pažnju svih đaka visokih škola i njihovih profesora, 
kao što su nekada bili na sebe svratili pažnju prvoga 
učitelja dominikanaca Aleksandra iz Stavensbija, koji 
je jednoga jutra prije predavanja u snu vidio sedam 
zvijezda, koje su postajale sve veće i veće, dok mjesu 
rasvijetlile čitav svijet. Kad je došao na predavanje, 
ugledao je pred sobom Dominika i šest prvih njegovih 
učenika, a čuvši kasmje, kako se Dominikov red tas- 
prostranio po cijeloj Evropi, bio je ushićen, što je mo¬ 
gao reći, da je prvi učitelj Braće Propovjednika. 

Braću su u Parizu brzo zavoljeli, a udomio ih je 
jedan od najpoznatijih profesora, Ivan iz Barastre, u 
maloj bolnici svetoga Jakova. K njima su dolazili mnogi 
mladići, koji kasnij-e prigrliše red. Nastao je tu za kratko 
vrijeme takav život, da su im kanonici zabranili javno 
bogoslužje, da ne bi nastradao ugled župe sv. Bene- 
dikta, na koje se teritoriju nalazda crkva i bolnica sv. 
Jakova, tako da je sam sv. Dominik, kad je pohodio 
svoju braću u Parizu, morao posredovati kod Pape 
Honorija III., koji je uzeo u zaštitu braću i godine 1219. 
odredio, da smiju nesmetano vršiti službu u svojoj cr¬ 
kvi. Kako je taj Papa ljubio i cijenio novi red, vidi se 
i po tom, što je profesore, koji su ga obasipali dobro¬ 
činstvima, molio i zaklinjao, da i nadalje budu prijatelji 
reda, koji mu je osobito drag, jer da će tako ublažiti 
Boga a zaslužiti i njegovu naklonost i milost. 

Kad je Dominik došao u Pariz na početku g. 1219., 
našao je 30 braće, ponajviše sveučilišnih đaka, koje Je 
u red doveo dobar primjer one sedmorice, što su prije 
nešto više od godine dana bili došli iz Pruja. 

Bilo je dakle u Parizu već dovoljno braće, da se 
rasele po francuskim pokrajinama. Neki su oFšli u Li- 
moges (Limož), neki u Reims (Rens), neki u iMetz (Mec), 
Poitiers (Puatje i Orleans (Orlean). Posvuda su bili 
lijepo dočekivani i srdačno primljeni kao apostoli Božji, 
poslani, da svijetu donesu svijetlo i mir. 

Bolonja — Italija 

Bolonja bila je u vrijeme sv. Dominika grad, koji je 
zbog sveučilišta uživao slavu kao i Pariz. I tu su se 
skupljali daći sa svih strana, a učitelji bili su isto tako 
glasoviti i sposobni kao i oni u Parizu. Domimk je dr¬ 
žeći se svoga načela želio, da i u Bolonji zazida kulu 
svoga reda, pa je po Uskrsu 1 218. godine poslao onamo 
tri brata, da se upoznaju s prilikama i da priprave put 
drugoj braći, koja su imala stići. 

Ta tri brata: Ivan iz Novare, »n e k i« brat Bertrand 
i brat Stjepan dođoše u Bolonju i dobiše kuću i crkvicu 
s v. Marije^ od M a s k a r e 1 e, gdje su živjeli vrlo 
oskudno, na što su uostalom bili pripravni, jer su si- 

novi sv. 'Dominika stupajući u red prezirali svaku udob¬ 
nost, koj’a bi im mogla smetati u vršenju uzvišene slu¬ 
žbe — propovijedanja. . .. 

Najznačajnije zvanje, a Dominiku možda i najmilije, 
bilo je zvanje blaženoga Reg inal d a. On je bio 
dekan jedne crkve u Orleanu, a pet je godina tumačio 
kanonsko pravo u Parizu. Čovjek, da tako rečem preao 
mjere učen, on je svojim znajem i rječitošću zanos,o 
svoje slušače, tako te se činilo, da bi mogao biti dosto¬ 
jan sljedbenik i sveti takmac Dominikov. 

Njegov biskup Manasse (Manas) putujući u Svetu 
Zemlju uze ga za pratioca. Zaustaviše se u Rimu, gdje 
je biskup trebao urediti neke stvari svoje biskupije. 

Čim je Reginald stigao u Vječni grad — pripovijeda 
bi. Jordan Saksonac — žestoko se razboli, a Dominik 
doznavši za nj često ga je obilazio i savjetovao, da 
prigrli siromaštvo u njegovu redu. Reginald prista. 
Činilo se međutim, da će ga skončati bolest, ali Donv- 
nik moljaše Boga, da bi mu ga ostavio na životu, jer 
mu je potreban. Uto se Blažena Djevica Marija, Majka 
milosrđa, ukaza Reginaldu i ljekovitom mašću pomaza 
mu oči, uši, nozdrve, grudi, ruke i noge govoreći: »Ma¬ 
žem tvoje noge svetim uljem za pripravu na evanđelje 
mira.« Onda mu pokaza odijelo dominikanskog reda. 4 
Reginald ozdravi, jer je — kako veli životopisac Dom 
nikov bi. Humbert — bio pomazan od Majke Onoga, koji 
čuva tajnu svakoga ozdravljenja. 

To je nepokolebljiva predaja o bi. Reginaldu. Iz nje 
se vidi, od kolike je važnosti bio njegov ulazak u red 
Propovjednika, 

Biskup Manas zamoli Dominika, da mu dopusti, da 
ga Reginald prati u Svetu Zemlju. Dominik pristane, 
ali uz uvjet, da ga odmah po povratku pošalje u Bolonju, 
gdje su braća čekala jednoga uglednog muža, koji bi 
se mogao nametnuti i svratiti na sebe pozornost uče¬ 
noga sveučilišnog grada. 

Glas o Reginaldovoj učenosti bio je već prije sti¬ 
gao u Bolonju, i niko od njega nije mogao biti sposobniji, 
da bude na čelu samostana u gradu, koji su nazivali 
»grad prava«. 

Čim je Reginald stigao 21. prosinca 1218. godine po¬ 
čeo je propovijedati. »Njegov je govor bio kao vatra, 
i njegove riječi kao zublja, koja gori, užižahu srca slu- 
šalaca. Sva je Bolonja u plamenu; čini se, da se pojavio 
novi Ilija.« Ni đaci ni profesori nijesu se mogli oteti 
njegovoj riječi i zamalo i jedni i drugi počeše napu- 
njati siromašni samostan, tako da su i profesori i rodi¬ 
telji bili zabrinuti: oni prvi misleći, da će ostati bez 
slušača, a drugi bez sinova. Upravo su se čudesa zbi¬ 
vala za propovijedi velikog čovjeka. Ni najokorjeliji ni¬ 
jesu mogli odoljeti svome srcu, a bilo je i takovih, koji 
su se skrivali, da do njih ne bi doprla Reginaldova riječ. 
Takav je bio i kasniji dominikanac glasoviti Moneta, 
čuveni učitelj lijepih umjetnosti, poznat i priznat nada¬ 
leko sa svojih sposobnosti. Njega, koji se svim silama 
otimao, da ne čuje propovjednika, odvuku jednom daći 
na propovijed. Samo komadić Reginaldova govora tako 
je na njega djelovao, da se odrekao svijeta, po svojoj 
nadarenosti postao jedan od najizabranijih redovnika, 
mnoge druge doveo u samostan i doživio čast, da je sv. 
Dominik umro u njegovu odijelu i na njegovu krevetu. 

Naravno, da je mali samostan sv. Marije od Mas- 
karele postao pretijesan za toliku braću. Trebalo je naći 
zgodnije prebivalište. Biskup kolonjski pokloni im crkvu 
sv. Nikole od Vinograda, kojom je upravljao kapelan 
Rudolf, koji i sam stupi u red. Taj je kapelan pripovije¬ 
dao braći, da je nedavno živjela u Bolonji jedna žena, 
koja se često molila na mjestu, gdje je kasnije bio po¬ 
dignut samostan sv. Nikole. Kad bi je ljudi ismijevali, 
što moli okrenuta prema vinogradu, ona bi im govorila: 

»Kako ste nesretni i ludi! Da znate, tko će tu sta¬ 
novati i šta će se tu događati, i vi biste pali licem na 
zemlju, poklonili biste se Bogu, jer će stanovnici ovoga 
mjesta prosvijetliti cijeli svijet.« 

Dobri ljudi Petar Lovelo i njegova žena Ota daro- 
vaše na molbu svoje kćeri Dijane, koja se kasnije po¬ 
svetila Bogu u samostanu, braći zemljište i kuće oko 
crkve, i tako se podiže samostan, koji je postao Jeru- 
salim dominikanskog reda, jer u njem do današnjega 
dana počivaju kosti njegova utemeljitelja sv, Dominika, 

koji je prvi put u nj stupio u srpnju 1219. godine, da 
pohodi braću, učvrsti ih u pouzdanju, ulije vjeru i dade 
im primjer, kako će ljubiti siromaštvo. Baš je tu zasjao 
njegov puni karakter: točno je vršio sve propise reda, 
blago je korio prekršitelje, šutio je ili govorio o Bogu, 
postio, revno polazio u kor na molitvu i tako se u rij 
zadubljivao, da ga ništa nije moglo rastresti. 

Kad je vidio, da su braća utvrđena, on je i opet 
rekao: »Pođite i propovijedajte!« I braća su se raspršila 
po Italiji, osobito gornjoj, gdje je Dominik putujući u 
Bolonju doživio žalost opustošenja zbog krivovjerja ka¬ 
tara i patarena, sekte, koja je bila vrlo slična, gotovo 
jednaka manihejskom krivovjerju. 

Predstavnici (Crkve posvuda su ih rado primah, 
praznili im kuće za samostane i u svemu im išli na 
ruku, jer su se uvjeravali, gdje je dominikanac, da tu 
nema krivovjerja. 

Dominik je sam na svom putu u Bolonju po svoj 
prilici propovijedao u Astiju, Bergamu i Milanu, gdje 
je za svoj red pređobio tri vrlo učena muža, pa je i sad 
poslao braću u iste gradove i u Veronu, Brešu, Pija- 
čencu, Fajencu i u Viterbo. Nije mu manje na srcu bila 
ni Toskana. U Firenci bili su jaki patareni, pa je tamo 
poslao svoga učenika Ivana iz Sajerna sa dvanaest 
braće, a Reginald bio je potreban u Parizu, da kao 
upravitelj nauka zamijeni brata Mihovila iz Fabre, pa 
ga je onamo i poslao vjerujući, da je s njime Bog, koji 
traži žrtve, ali ili obilno i naplaćuje. 

PUTOVANJA 

Rekli smo, kako je Dominik kao vrhovni upravitelj 
svoga reda pohodio svoju braću u Parizu i Bolonji, da 
vidi, kako žive, što rade i kako uspijevaju. Susreti s 
braćom bili su vrlo srdačni, puni ljubavi, radosni, kao 
kad se dobar otac sastane sa sinom, koji mu zadovo¬ 
ljava želju. Iako bi bilo vrijedno reći koju o tim susre- 
bma, ipak nas ovdje više zanimaju njegovi doživljaji 
na putovanjima u pojedina mje$ta i gradove. 

Kad je ono putovao kroz talijansku pokrajinu Lom¬ 
bardiju, uhvati ga noć u nekome mjestu, i on sa dru¬ 
govima uđe u gostionicu, u kojoj su ostali putnici jeli 
meso. Sv. Dominik i drugovi zadovoljiše se hljebom i 
s malo vina, a to tako razbjesni vlasnicu, da ih je stala 
vrijeđati drskim uvredama. Videci Dominik, da je ni¬ 
kako ne može umiriti lijepim riječima, reče joj: 

»Kćeri, da bi naučila s ljubaznošću primati sluge 
Božje iz ljubavi prema Učitelju, kojem oni služe, ja 
ću zamoliti Gospodina Isusa Krista, da bi te umirio.« 

I žena zanijemi. Kad se nakon nekoliko mjeseci 
Dominik vraćao kroz to mjesto, povrati joj dar govora. 

Među braćom na putu bijaše i jedan brat franjevac 
po imenu Albert, koji, pošto je ispripovjedio taj doga¬ 
đaj, nadodaje, da je njemu pas bio razdro tuniku, a 
Dominik mu ju je sašio blatom. 

Izakako je pohodio samostan sv. Romana u I uluzi 
i Naše Gospe u Prnju, otputi se Dominik nakon 15 gro- 
đina u svoju domovinu u Š P a n i j u. On ju je — veli 
Lakorder — bio ostavio kao jednostavni kanonik Osme, 
a sad je ulazio u nju kao apostol, čudotvorac, uteme¬ 
ljitelj reda, zakonodavac, patrijarha, malj krivovjerstva 
svoga doba i jedan od najmoćnijih zatočnika Crkve i 
Istine. To mu je bila i slava i prtljaga.^ Da ga je tko 
.sreo u klancima Pirineja, kako gleda Španiju, bio bi 
mislio, da je prosjak, kojemu se žuri da počine pod 
žarkim španjolskim suncem. Kamo je najprije išao? 
Možda u dolinu Duera? Da li su ga čekali u palači, 
gdje su mu umrli roditelji? Da li je išao pomoliti se na 
njihov grob i da li je pohodio grob Don Dijega u Osmi? 
Povijest o svemu tom šuti, a i bolje je tako, kad nam 
srce svečevo priča. Od Krista je naučio, kako naravna 
čuvstva treba oplemenjivati, te nijedno ne smijemo ubiti. 

Zaustavio se i u Segoviji, gradu Kastilije, blizu 
Osme. Primila ga pod krov neka siromašna žena, koja 
je, doznavši, tko je njen stanar, sakrila u škrinju oštru 
tuniku, koju svetac bijaše svukao, da obuče oštriju. 
Dogodi se, te se u kući pojavi požar. Sve je izgorjelo 
osim škrinje, u kojoj je bila tunika, a i svega najvred¬ 
nijega, što je sama starica u njoj imala. 

Do pred Božić 1218. godine stanovnici Šegovije 
nijesu mogli zasijati polja, jer nije bilo kiše. Obdržavali 
su i zavjetne procesije, ali kiši ni tr$ga. Dominik se 
jednom za najljepšeg vremena pomoli Bogu i uvjeri 
građane, da će ih istoga dana Bog razveseliti. I zbilja, 
dok je on još govorio, nagrnu oblaci i spusti se kiša. 

Jednom je 'nekom gradskom *oeu, ikoji, nije htio 
slušati riječi Evanđelja, prorekao, da će mu konj, prije 
nego mine godina dana, na istome mjestu ostati bez 
konjanika. Tako se i dogodilo. Bio je ubit sa sinom i 
jednim rođakom na istome mjestu, gdje ga je Dominik 
bio ukorio. 

U neposrednoj blizini Šegovije nalazila se spilja, 
koja se Dominiku učini prikladnom za razmišljanje i 
pokoru, pa namisli tu sagraditi samostan sv. Križa. Za 
vrijeme, dok se gradio samostan, on je u spilji molio, 
osobito noću, jer je dan upotrebljavao za spašavanje 
duša. 

'On je uopće u molitvi bio neutrudiv. Poslije napoi- 
noga danjega rada, kad bi svako misli*, da je čudo, što 
se na nogama drži, on bi se sakrivao očima brace, 
ostajao bi u crkvi i siguran, da ga nitko ne vidi, molio 
bi, vapio, plakao i tažio Božju srdžbu. Međutim ipak 
su do nas doprle vijesti o tim njegovim bdenjima, jer s<* 
često našao koji brat, koji bi neopažen promatrao po- 
božnost sv. Dominika. Tako je zabilježeno, da bi hodao 
po crkvi, zaustavljao se pred svakim oltarom, ponaj¬ 
više bi vruće molio pred svetohraništem, a onda bi se 
bacao na zemlju i molio strelovite molitve, najviše iz 
Sv. Pisma, naročjto iz psalama. Činilo se, da ne živi u 
tijelu, jer je čudo, kako je mogao izdržati danji napor 
i neprospavane noći. Duh- mu je bio uznijet, on je općio 
s Bogom kao sa svojim moćnim prijateljem, zazivao ga, 
a Bog ga slušao kao gospodar dobroga slugu, za kojega 
zna, da mu je vjeran i točno vrši njegove zapovijedi. 

U tim noćnim bdenjima osobito je molio za Crkvu, 
jer joj je bio svom dušom odan i ljubio je nada sve. 
Kao pravi apostol, nije samo radio, nego je i molio za 
raširenje njezino i za njezinu pobjedu. Ljubio je sva¬ 
koga čovjeka: prijatelja i neprijatelja, za grijehe ljudi 


Često se bičevao, a Segovijska spilja, svjedok — veli 
Lakorder — svih njegovih prekomjernih pokora, kroz 
vjekove je sačuvala tragove njegove krvi. 

Pošto bi cijelu noć ostao u crkvi, kad bi se prema 
jutru prenuo, on bi — ne kao otac, već kao majka — 
obilazio ćelije svoje braće, molio se za njih, križao ih, 
i ako bi se koji otkrio, on bi ga nježno pokrio kao 
majka svoje dijete. Ako bi ga ipak kadšto savladao 
san, ne bi išao u krevet, nego bi se naslonio uza zid 
ili bi legao na zemlju ili na kamen i tako bi malo od¬ 
morio svoje umorne udove, dok ne bi zvonilo na ju¬ 
tarnju, kad bi se digao i s ostalom braćom molio časo- 
slov trudeći se, da ih potakne, da ga mole svim žarom 
svoje duše. 

Samostan u Segoviji bio je prvi dominikanski sa¬ 
mostan u Španiji, a osnovan je u veljači 1219. godine. 
Postavi mu za starješinu brata Korbalana, a sam otiđe 
prema jugu, u Madrid, gdje je već godinu dana radio 
Petar iz Medina propovijedajući i savjetujući ljudima 
dobre volje, da udu u ured, a naročito djevojkama pre¬ 
poručujući, da se posvete Bogu. Dominik je dakle 
našao dobro tlo. Osnuje u Madridu ženski samostan po 
uzoru onoga u Pruju i prepusti ga brizi braće, pa je to 
treći dominikanski ženski samostan, koje je uvijek rado 
podizao, a uz njih i muške samostane »imajući na pa¬ 
meti, da je Gospa Prujska bila prvi početak reda«. 

Kao što je Dominik želio imati svoju braću u Pa¬ 
rizu i Bolonji, tako ga je sigurno vukla želja, da osnuje 
samostan i u španjolskom sveučilišnom gradu Palenciji. 
Ta on je tu proživio deset nadahnutih godina, tu je 
bogatio svoju dušu znanjem i mudrošću, tu se njegova 
savršenost uspmjala ljest vama poniznosti i kršćanske 
ljubavi do zamjerne visine, tako da je Dominik svršivši 
nauke u tom gradu bio već gotov čovjek, kad je išao 
u Osmu, da vrši dužnost kanonika. 

Samostan u Palenciji bio je uistinu i osnovan 1219. 
godine, a iste te godine na zagovor bi. Rajmunda tz 
Penaforta, glasovitoga učenjaka pravnika, dominikanca, 
pođoše braća u Barcelonu, gdje su živjeli tri godine u 

kući nekoga Petra iz Grinija, dok 1222. godine nijesu 
podigla samostan. 

Vraćajući se iz Španije u Francusku nije prošao 
kroz Segoviju, nego se uputio prema Gvadalajari i 
Osmi. Kad je stigao u klance Gvadarame (to je lanac 
gora, kojih visina dosiše više od 2000 metara), doživio 
je žalost: Braća, koja su ga pratila, a bili su to ponaj¬ 
više mladići, klerici, koji nijesu bili vični pješačiti, a 
još manje naučni na trud i napor, poslušaše savjet 
đavlov i ostaviše i Dominika i svoje zvanje. Samo su 
mu trojica ostala vjerna, među njima i jedan brat lajik. 
Kad ih je opazio same, zapita ih: 

»A vi, hoćete li i vi otići?« 

Jedan mu brat odgovori: 

»Bože, ne daj, da zbog nogu glavu ostavim!« 

Dominik je bio strpljiv, nimalo se nije srdio, milo¬ 
stiv i dobar, on je za braću zalutalu molio, i ona se go¬ 
tovo sva povratiše u njegov ovčinjak. 

Dominik je svakako što prije htio pohoditi braću u 
Parizu, pa se žurio k njima i stigao, kako smo rekli, 
na početku 1219. godine. Za druga uzeo je brata Ber- 
tranda iz Garriguea (Gariga). Kako je po svjedočanstvu 
Stjepana iz Salanjaka rado pohađao sveta mjesta i 
prošteništa, zaustavi se jedne noći u glasovitom pro¬ 
šteništu Majke Božje u Rakamaduru, da moli za svoje. 

Poslije probdjevene noći nastavi put, uvijek pješice, 
moleći psalme i pjevajući litanije. Na putu u Orlean 
stignu ih neki Nijemci, koji su se također vraćali iz 
Rakamadura. Slavni povjesnik Gerard iz Fracheta 
(Frašeta) pripovijeda, da su ih Nijemci četiri dana uza¬ 
stopce gostoljubljivo pozivali na objed. Dominiku je te¬ 
ško bilo primati hranu badava pa reče bratu Bertrandu: 

»Savjest me peče, što mi od ovih putnika uzi¬ 
mamo hranu tjelesnu, a ne možemo u njih posijati du¬ 
hovnu. Ako dakle hoćeš, kleknimo i molimo Boga, đa 
možemo razumjeti i govoriti njihov jezik, kako bismo 
im mogli propovijedati Gospoda Isusa.« 

Tako su i učinili i na začuđen je sviju počeše od¬ 
lično govoriti njemački, tako da su druga četiri dana 
razgovarali s Nijemcima o Kristu. Na jednom raskršću 

odijeliše se Nijemci od braće, a Dominik na domaku 
Pariza zabrani Bertrandu išta o tom govoriti braci. 

Na svojim putovanjima Dominik je neprestano pro¬ 
povijedao, učio narod i pozivao ga na pokoru. To je 
činio, kako se čita u »Djelima Bolonje« danju, noću, u 
crkvama, po kućama, na putovima, posvuda je ht.o 
naviještati riječ Božju, pa je i bracu poticao, da isto 
čine. 

Dominik, pouzdanik Papin, ljubimac knezova i cr¬ 
kvenih dostojanstvenika, živio je na svojim putovanjima 
najskromnije i najjednostavnije. Životopisac njegov leo- 
dorik iz Apolđe pripovijeda, kad nije bio u gradu, da 
je putovao bosih nogu, često po kamenju i oštrim ka¬ 
menčićima, po trnju i dračama, tako da su mu kadšto 
noge bile krvave, a uza sve to bi se veselio i govorio . 
»Evo jednoga dijela naše pokore!« Nikada nije dopu¬ 
štao, da braća nose što njegovo. Nikakva ^navala m 
poplava nije ga mogla zaustaviti. Kad bi došao u tuđi 
samostan, vršio bi njegove propise. Kad bi mu dotuzite 
patnje, blagosiljao bi Boga i pjevao: »Zdravo morska 
zvijezdo« ili »Dođi Duše«. Da se ponizi, često bi od vrata 
do vrata molio milostinju, a kad su mu jednom darovali 
cijeli hljeb, klečeći ga je primio. Postio je u sve dane, 
ali je braću čuvao na putu i nije ih silio, da i oni poste. 
Da bude sabran, neprestano bi gledao u zemlju. Nikada 
nije išao u privatni stan, a da se prije nije pomolio u 
crkvi Rado i često je čitao Evanđelje Matejevo i po¬ 
sliće sv. Pavla. Kad bi stigao u koji samostan svoga 
reda ne bi počinuo, nego bi odmah sazvao braću, kri¬ 
jepio ih, sokolio i zaklinjao, da ostanu na putu kreposti. 
Ako bi bilo potrebno, on bi ih i ukorio, kadšto i oštro, 
ali su braća rado primala njegove opomene, jer su 
znala, da je pun duha i istine Božje. 

Isto je to radio i u Parizu, gdje je osvojio dušu mla¬ 
doga Saksonca Jordana, koji je bio prvi njegov na¬ 
sljednik na upravi reda. 

Na povratku iz Pariza pratio ga je brat Ivan, lajik. 
U Lombardijskim alpama taj brat iznemogne od gladi, 
te pije više mogao hodati, 

»Što ti je, sinko, ti više ne možeš hodati?« upita ga 
sveti otac. 

»Umirem, oče, od gladi,« odvrati brat. 

»Skupi sile, sinko, brzo ćemo naći mjesto, gdje ćemo 
se okrijepiti,« 

Ali brat ne mogaše dalje. Sv. Dominik, kao i uvijek, 
pomoli se Bogu i reče: 

»Idi, sinko, i s mjesta, koje je pred nama, donesi, 
š*o nadeš.« 

Brat se jedva odvukao kojih trideset do četrdeset 
koračaja. Na mjestu, koje mu je bio označio Dominik, 
nade krasan bijeli hljeb zamotan u bijelo platno. Kad se 
malo okrijepio, zapovjedi mu sluga Božji, da ostatak 
odnese na mjesto, gdje ga je i našao. Brat je bio rado¬ 
znao, da dozna, odakle ondje hljeb, a svetac mu reče: 

»Pojeo si, koliko ti je bilo dosta, zahvali Bogu i 
dalje ne brini!« 

U DRUGIM ZEMLJAMA EVROPE 

Francuska, Španija i Italija bile su preplavljene si¬ 
novima.sv. Dominika. Sjeverni dio Evrope također je 
tiebao misionara. 1 dok se Dominik veselio napretku 
svoga reda na jugu, sigurno je molio Boga, da i sjever 
osjeti vedar duh Evanđelja, koje je zbog pokvarenosti 
naroda više no ikada trebalo unositi u sve zemlje onoga 
vremena. 

Brzo se pružila prilika. Godine 1220. dode iz P o 1 j- 
s k e u Italiju krakovski biskup Ivo Odrovac, koji je 
bio premješten u Gnjezno za nadbiskupa, pa je došao u 
Viterbo, gdje se tada Papa nalazio, da se u toj stvari 
dogovori^ s njim. Njega su pratili nećaci Hijacint i Če- 
sJa y i još druga dvojica pouzdanika: Herman Teutonac 
(Nijemac) i Henrik iz Moravske. Obavivši posao pođe 
Ivo sa svojom pratnjom u Rim, da se pomoli na grobu 
svetih apostola. 

U toj se prigodi upozna s Dominikom i njegovim 
redom. Bilo je to one slavne godine 1220., kad se osni¬ 
vahu samostani sv. Siksta i sv. Sabine i kad je Domi¬ 
nik čudesima potvrđivao svoje poslanje, ' 

Ivo Odrovac bio je u Parizu saučenik poznatog 
kardinala Hugolina Kontija, prijatelja Dominikova. Čini 
se, da je bio nazočan, kad je Donrnik oživio nećaka 
kardinala Stjepana, Napoleona. 

Značenje Dominikova reda mogao je Ivo kao novi 
metropolita poljski najbolje shvatiti. Poljska bila je već 
u on.) vrijeme vrlo katolička zemlja, a takovom je tre¬ 
balo i sačuvati protiv nasrtaja pogana i raskolnika. Ru¬ 
sija je bila ugrožena od idolopoklonika Tatara, a Finci, 
onda još polubarbari, ugrožavali su obale Baltičkoga 
mora. Bilo je dakle potrebno, da se onamo pošalju mi¬ 
sionari novoga reda, pa je nadbiskup Ivo zamolio sv. 
Dominika, da mu ih dade. Ovaj nije imao redovnika, 
koji bi bili vješti sjevernim slavenskim i drugim jezi- 
;cima, pa mu je odgovorio, da očekuje zvanje koga iz 
njegove pratnje. I zbilja javiše se Hijacint, kanonik ka¬ 
tedrale nadbiskupa Ive, i Česlav, prepošt sandomirske 
crkve, ako ne braća, a ono svakako članovi iste loze, 
i ostala dva člana nadbiskupove pratnje, koji su postali 
apostoli Njemačke, Poljske, Pruske i Rusije. 

Poslije 2 do 3 mjeseca iskušenja napraviše ovi novi 
članovi reda zavjete i otputovaše u svoju domovinu. Na 
putu zaustaviše se u Koruškoj u Friesachu (Breže), 
propovijedahu nekoliko mjeseci, stekoše novih zvanja, 
osnuju samostan, kome Hermana ostaviše za glavara, 
a ostali se s Hijacintom povratiše preko Austrije, Mo¬ 
ravske i Šleske u Krakov na svršetku 1220. godine. 

Novi biskup krakovski u sporazumu s crkvenim i 
svjetovnim vlastima sagradi braći veličanstveni samo¬ 
stan, i otad je Krakov- središte dominikanskih misija 
. medu Slavenima, a f matica dominikanskog reda u 
onim krajevima Fvrope. 

Česlav podigne kule u Češkoj u Pragu, zatim u 
Bratislavi, a revni Hijacint dopre u R u s i j u do samoga 
Kijeva »na očigled raskolnika i u buci tatarskih 
provala«. 

S drugog općeg zbora, nešto prije svoje smrti, po¬ 
sla Dominik nekoliko braće u Englesku i Ugarsku. Na 
stepama oko Dunava i Dnjepra življahu Kumani, medu 
koje bi sigurno Dominik bio otišao da ubere palmu mu- 

čeništva, da je Papa dopustio njegovu biskupu Dijegu, 
da pode onamo. Međutim sada mu se pružila prilika, 
da u njihovo susjedstvo pošalje glasovitoga sveučili¬ 
šnog profesora u Bolonji, Pavla iz Ugarske, brata 
Sadoka i još trojicu braće. Ti utemeljiše samostane u 
Vesprimu i Stolnom Biogradu (Alba Reale). Vesprimski 
bio je ženski samostan, uređen kao i prujski i onaj sv. 
Siksta, a stolnobiogradski ipostade rasadištem misija 
jugoistočne Evrope, pa su njegovi redovnici propovije¬ 
dali po Erdelju, Srbiji i Rumunjskoj i doprli sve do Ku- 
mana, koji su kao 'skitnički narod živjeli oko obala 
Dnjepra. 

Jednako su braća uspjela i u Engleskoj. Nft čelu 
misije bio je Gilbert iz Frazineta, kojemu je nadbiskup 
Kanterburijski (Canterbury) bio osobito sklon, jer je 
pred njim bez naročite priprave izrekao 'propovijed, 
koja ga je zanijela. U Oksfordu cvalo je glasovito sve¬ 
učilište, pa ga nadbiskup savjetova, da s braćom pođe 
onamo. Nastanili su se blizu sveučilišta i otvorili školu 
svetog Eduarda. 

Tako je Dominik pri koncu svoga života mogao 
zabilježiti veliki uspjeh, jer mu je pošlo za rukom da 
osvoji cijelu Evropu i da joj sa svojih osam pokrajina, 
s više od 60 samostana i s preko 500 učenih, pobožnih 
i revnih redovnika i s najmanje 120 redovnica postavi 
stražu, koja će je štititi i svaki je put probuditi, kad joj 
se približi u ovčjoj koži grabežljivi vuk, da dirne u te¬ 
melje vječnih zasada ili da ruši pravilan razvoj dru¬ 
štvenoga stremljenja ljudske zajednice. 

KOD NAS 

Ne može se dokazati, da su se dominikanci još za 
Dominikova života i kod nas zaustavili. 0 tom nemamo 
nažalost potanjih izvještaja, pa ćemo se poslužiti samo 
raspravom, koju je 1917. godine napisao dominikanac 
o. Antonin Zaninović i izdao u uglednom časopisu »Bo- 
goslovska smotra« pod naslovom: »Pogled na apostol¬ 
sko znanstveni rad dominikanaca u hrvatskim zemljama«. 

Ima jedna legenda, koja govori, da je sam sv. Do¬ 
minik bio u Splitu, ali se opa ne može potvrditi, $ak s§ 

može reći, da je nevjerojatna i proizvoljna, tako te se 
nikako ne može ni braniti. Međutim bit će svakako 
istina da su još za života Dominikova njegovi sinovi 
prolazili našim stranama, barem oni, koje je bio poslao, 
da propovijedaju Evanđelje u Ugarskoj, dakle Pavao iz 
Užarske i bi Sadok sa svojim drugovima. Ima pisaca, 
koji tvrde, da je bi. Grgur Splićanin, koji se u 
Italiii 1217. godine upoznao sa sv. Dominikom i iz nje¬ 
govih ruku primio redovničko odijelo, utemeljio prvi 
samostan u Dalmaciji i da je 1218. godine umro u 
Italiji kao prvi dominikanac, koji se preselio u. neb . 
Godine 1222. pošao je prema pripovijedanju nekih pi¬ 
saca Papin poslanik, neki Akoncije, u Bosnu i uzeo sa 
sobom‘nekoliko redovnika, da ondje propovijedaju pro¬ 
tiv bogumila. Ne može se utvrditi zasad istinitost ni 
jednoga ni drugog, a ne će biti istinito m ono, sto 
mnogi pisci tvrde, da su se dominikanci doselili u Za¬ 
greb već 1223. godine. ... 

Sigurno je, da su dominikanci bili u Dalmaciji vec 
1229. godine, a to znamo po tom, što je izričito u jednoj 
listini splitskoga nadbiskupa Guncela napomenuto, da 
bi dvojica Braće Propovjednika imala sudjelovati u rje¬ 
šavanju spora između vranskih templara i robovskog 
opata. Prvi njihovi samostani bili su u Ninu i Za , 
a redovmci doselili su se u njih 1228. godine. Njihovi 
samostani u S p 1 i t u i Dubrovnik u spominju se 
1245. godine. U Dubi c i, na lijevoj obali Une, nalazimo 
dominikance 1235., u Čazmi 1241., a tako i u Ea 
grebu Godine 1242. je kralj Bela IV. utemeljio domi¬ 
nikanski samostan U Virovitici, a neki, pisac Hz 
početka sedamnaestoga vijeka tvrdi, da je sam sv. Do¬ 
minik g. 1220. ili 1221. utemeljio samostan u Kopru. Do 
sedamnaestog vijeka bilo je, osim ovih, po našim kra¬ 
jevima oko četrdeset dominikanskih samostana, i to u 
Rabu, Pagu, Krku, Senju, Šibeniku, Skra¬ 
dinu, Trogiru,Bolu, StaromGrad u, Hvaru, 

Korčuli, Lopudu, Gružu, Ercegnovom, 

K o t o r u, B i h a ć u, M o d r u š u, J a s k i, P o ž e g i ltd. 

Svi su ti samostani vršili vrlo važnu zadaću u na¬ 
šoj kulturnoj povijesti. Što su na zapadu bili mamhejci 

i!i patareni, to su kod nas bili bogumili ili patareni. 
Oni su osobito plodno tlo bili našli u Bosni. Zaštićeni 
od plemića, kao i njihovi drugovi na zapadu, rušili su 
temelje vjere i društvenog poretka i širili se zbog ne¬ 
haja svećenstva po svim našim zemljama. 

Polje rada bilo je dakle jednako kao i na zapadu, 
a redovnici sv. Dominika jednakom su ga ljubavlju 
obrađivali i stekli neprolaznih zasluga za naš normalni 
razvoj u prošlosti. Već 1233. godine piše Papa Grgur IX. 
prioru (starješini) i redovnicima dominikanskog samo¬ 
stana u Bosni ovo: »Ljubljeni naš sin Ninoslav, 
vojvoda bosanski, javio nam je, što smo s velikom ra¬ 
došću čuli, da se vašim nastojanjem plemeniti muž, zvan 
P r i j e z đ a, povratio k čistoj vjeri katoličkoj i da je 
po njegovu nagovoru vama dao za taoca svoga sina 
kao jamstvo, da će ostati stalan u vjeri.« 

Za nekoliko godina oni su obnovili katoličanstvo u 
Bosni, što potvrđuje i sam spomenuti Papa u novom 
pismu od 26. travnja 1238., a poznati povjesnik, isusovac 
Farlati, daje im ovo svjedočanstvo: »Njemu su — Ivanu 
Teutonskom, dominikancu, koji je na biskupskoj stolici 
bio zamijenio zbog krivovjerja svrgnutoga bosanskog 
biskupa — od velike pomoći bili dominikanci, koje uze 
za suradnike u evanđeoskom propovijedanju i duhovnoj 
pastvi. Od ovih veliki broj, kako pripovijedaju domini¬ 
kanski pisci, nakon mnogih i preteških muka, što ih 
podniješe u pročišćavanju i obrađivanju njive Gospod¬ 
nje, od krivovjeraca smaknut, za Krista slavno pogine.« 

I jedna druga kronika, koju također navodi o. Za- 
ninović, a koju je napisao u Ugarskoj 1259. godine 
dominikanac Suibert, ovako govori: »Također u Bosnu 
i Dalmaciju, što oni zovu slavonska crkva, bila su po¬ 
slana braća krivovjercima, gdje su znala, da od zablude 
krivovjeraca gine preveliko mnoštvo duša. Budući da 
je kaločki nadbiskup protiv njih bio pod'gao više kri¬ 
žarskih vojna, a nije gotovo ništa uspio, povjeri to 
Papa napokon kao beznadnu stvar svojim pismima na¬ 
šoj braći, 'koja, živo nastojeći propovijedanjem i ra¬ 
spravljanjem protiv krivovjeraca, a poduprti od bi. 
uspomene Kolomana, tako divno uspješe, da su mnoge 

krivovjerce i njihove pristaše priveli k vjerskoj istini i 
porušene crkve, nad kojima već bijaše izraslo dračje i 
šikarje, bijahu obnovljene.« 

Tako su radili u Virovitici, tako u Dubici-i svugdje, 
gdje im je noga stala na tlo, koje je bilo u opasnosti od 
krivovjerja. 

Zagreb im je također mnogo dužan. Prvi možda 
prior zagrebačkog samostana bio je onaj bi. Sadok, ko¬ 
jega je sv. Dominik bio poslao s bratom Pavlom u 
Ugarsku. Redovnici u Zagrebu, gdje ih sigurno nala¬ 
zimo oko 1240. god., bili su štovani i od Pape i od 
kralja Bele IV., a njihov starješina bio je ugledna osoba, 
jer je bio sudac u rješavanju sporova. 

1 čazmanski samostan uživao je veliki ugled i bio 
na glasu sa svetosti i učenosti svojih članova. 

Predaleko bismo pošli, kad bismo nabrojili sve, što 
su dominikanci učinili u našim zemljama. Kad bi to bila 
svrha ove knjižice, vidjeli bismo, da su oni i kod nas 
bili ono, što su bili i drugdje: vera mundi lumina 
— pravo svijetlo svijeta, jer su radili ne samo 
na vjerskom polju propovijedajući istinu, nego se njihov 
glas čuo i u znanosti, školstvu, na vanjskim učilištima 
i na crkvenim zborovima, u pisanoj i predavanoj riječi. 
Poznati, priznati i obljubljeni, oni su i ovdje odmah na 
početku nastavljali tradiciju mladoga, ali slavnog reda: 
Neumorni borci, psi, koji laju na opačinu, oni su svojim 
radom zacrtali put, kojim se ide do slave, a njihovi sveci 
naši zemljaci: bi. A u g u s t i n K a žo t i ć', zagrebački 
biskup, j bi. Ozana Kotorka vječni su primjeri nji¬ 
hove ustrajnosti, samoprijegora .i pobjede. 

Danas dominikanci imaju kod nas devet samostana, 
i to u Šibeniku, Trogiru, Splitu, Bolu na 
Braču, Starom Gradu na fl v a r u, Korčuli, 
Gr užu, Dubrovniku i u Zagrebu. Sijelo upra¬ 
vitelja pokrajine je u Splitu. Filozofijsko i teologijsko 
učilište je u Dubrovniku, u Bolu imaju gimnaziju. Rade 
kao i njihovi prethodnici: propovijedaju (misije!), uče, 
Pišu i izdaju knjige, brane istinu. Darovitije đake šalju 
u svijet, žrtvuju i od usta otkidaju, da ih mogu uzdrža- 



vati na različitim sveučilištima, ne bi li, kad se vrate 
u domovinu, što više koristili vjeri i narodu. 

TREĆI RED 

S Dominikom i njegovim redovnicima bila je sila 
Previsokoga. Gdje bi se god pojavili, osvajali bi duše. 
Ljudi se nijesu mogli oteti njihovu žaru i njihovim do¬ 
kazima. Crkve su često bile premalene, da prime mno¬ 
štvo slušalaca, često bi po nekoliko sati prije propo¬ 
vijedi nagrnulo toliko mnoštvo naroda, te .pe mirne 
duše može reći, da su bila nastala vremena pravoga 
pohoda Gospodnjeg, koji je svojim Duhom napunjao 
ustalasane pojedince, obitelji, narode i države. Svatko 
je htio sudjelovati u otkupljenju, biti vitez, vojnik 'Kri¬ 
stov, što sličniji braći Dominikova reda. 

Za to oduševljenje trebalo je stvoriti jednu usta¬ 
novu, gdje bi se ono moglo tako ispoljiti, da bude od 
koristi i Crkvi i narodima. 

Krivovjerci bili su opustošili crkve, pokrali crkvena 
dobra, i svećenstvo je životarilo siromašno i ovisno 
tako, da nije moglo, kako treba vršiti svoga zvanja, a 
još manje produžiti svoju tradiciju dijeleći milostinju, 
podižući škole i bolnice i pomažući svaki plemeniti pot¬ 
hvat u ljudskom društvu. Crkva je to uvijek činila, čini 
i danas, gdjegod ima za to sredstava, pa smo i mi u 
svojoj domovini svjedoci njezine darežljivosti i nese¬ 
bične ljubavi za podizanje našega naroda. Puštajući po 
strani velika djela starije Crkve, Štrosmajera i drugih 
biskupa, kanonika, župnika i redovnika, dovoljno će 
biti, ako spomenemo samo to, da je kod nas Crkva ka¬ 
tolička odgojila najmanje polovicu inteligencije. 

Zar Dominik dakle, osnivač prosjačkog reda, da 
se bori za vremenita dobra Crkve katoličke? Malo ne¬ 
vjerojatno za one, koji ne razumiju, ali je ipak istinito, 
da je on sve one oduševljene borce, koji s različnih 
obzira nijesu mogli, ili nijesu smjeli, ostaviti svijet, sku¬ 
pio u jednu vojsku, pripojio je svome redu i nazvao 
Vojska Kristova, kojoj je bila zadaća da brani 
slobodu Crkve i njezina vremenita dobra. 

Tu Vojsku utemeljio je Dominik, dok je propovi¬ 
jedao u talijanskoj pokrajini Lombardiji, koja je bila 
zaražena krivovjerjem patarena i katara i u kojoj su 
bile vjerske prilike još gore nego u južnoj Francuskoj. 

Članovi Vojske Kristove, koja je kasnije prozvata 
Treći red pokore, živjeli su, naravno, u svijetu, 
ah su bili dionici reda i, prema svome staležu, vršili su 
evanđeoske savjete. Tako su se — veli jedan pisac — 
posvećivale obitelji, u koje se povraćao kršćanski duh, 
žar vjere i revnost za molitvu i pokoru. Bilo je u toj 
Vojsci muževa, udatih žena, djevojaka, mladića svake 
dobi i svakoga staleža. Živjeli su kreposno i odano 
Crkvi, bili su predstraža Prvoga reda, koji ih je vodio 
i pod kojega su se nadzorom razvijali i usavršavali, 
kadšto do takve visine, da u svojim redovima broje 
hiljade i hiljade primjernih svetih duša, kao što je jedna 
od najzanimljivijih žena, sveta Katarina Sijenska, 
i franjevačka trećoretkinja sveta Elizabeta iz Ugarske. 

Tako se — lijepo veli Lakorder — Duh Božji prema 
duhu vremena brine za svoje stvorenje: svoja čudesa 
upravlja prema potrebama; izakako je cvao po pusti¬ 
njama, rascvao se po bučnom svijetu. 

I tako je Dominik već u XIII. vijeku stvorio aposto- 
lat svjetovnjaka, kojemu je stavio u dužnost, da bdi nad 
naraštajima, koji su imali biti bolji od onoga, koji je 
on bio našao i koji bi svojim primjerom dokazivali, da 
ima nešto veće, ljepše od ovoga, što nas muči i smeta 
jasnoći naših duševnih pogleda. 

OPĆI ZBOROVI 

Vidjeli smo, da je sv. Dominik sa svojom braćom 
bio u Pruju 1217., godine prihvatio pravila sv. Augustina 
i da su uz ta pravila braća imala i posebne ustanove, 
po kojima su živjela. Međutim red se bio odonda toliko 
proširio, da je trebalo naći načina, kako bi se bolje i 
sigurnije mogao povesti do cilja. Trebalo je izraditi 
statut, ustav, koji bi uređivao i privatni i javni život 
članova. 

Papa je doduše Dominiku bio dao vlast, da može 
upravljati redom, kako bi mu se činilo zgodnije, ali on 

je bio uvijek u svom životu pravi demokrat, pa nije 
htio bez pristanka braće da im išta nalaže, čime ne bi 
bili sporazumni. Zato sazove za Duhove 17. svibnja 1220. | 
opći zbor reda u Bolonju, da s braćom odluči, kako će ■ 
živjeti i što će raditi, da budu svijetlo na gori. 

Morao je *to za Dominika biti dirljiv čas, kad je 
oko sebe vidio redovnike sa svih strana Evrope. Ono 
malo sjeme bilo se već rasplodilo tako, da je imao pred 
sobom sigurno oko 100 predstavnika različnih samo- • 
stana. Kako mu duša ne bi zaigrala i kako ne bi Bogu 
zahvalio za takovu utjehu! 

Drugi bi, ponosan i ohol, s visoka gledao svoje 
djelo i zapovijedao svojim pristašama ne dopuštajući, ^ 
da mu se itko opre, a on je odmah na prvoj sjednici, po- 
n : zan i blag, odao svoju dušu: Molio je braću, da ga 
riješe dužnosti vrhovnog upravitelja reda, jer da je 
nekoristan i lijen za to mjesto. Kad mu braća nijesu : 
htjela zadovoljiti molbu, on je opet s njihovim pristan¬ 
kom odredio, da mu vlast bude ograničena đefinitorima, j 
od nekolicine braće, koja će za vrijeme zbora imati ve¬ 
liku vlast, tako da i samoga njega mogu svrgnuti s J 
časti. Na zboru (kapitulu) vladao se kao najmanji brat, . 
zadnji u isticanju, a »prvi u uzdržljivosti, bdenjima, 
postu, mrtvljenju, dižući se nad sve ostale samo sve- 
tošću i poniznošću«. 

Čini se, da je Dominik sazvao opći zbor naročito 1 
zato, da se na njem odredi stav braće prema siro¬ 
maštvu, mističnoj ženi sv. Franje Asiskoga. Odmah u 
prvim sjednicama on je iznio pitanje iskrene i potpune 
odre'ke svakoga posjeda i materijalnih dobara. Uzrok 
toga svog stava izrazio je po prilici ovako: Ljudima 
treba propovijedati primjerom. Društvo teži za bogat¬ 
stvom i zato je pokvareno. Krivovjerje ćemo suzbiti pot¬ 
punim odricanjem, nesamo novih darova, nego i onih, 
koje smo već primili, a koje ćemo pokloniti cistercitima 
ili drugim redovima. 

Bilo je to teško pitanje, ali ga je Dominik već prije 
bio pripravio. Sva braća najglasovitijih samostana: Pa¬ 
riza, Bolonje i Rima bila su za to, a priore ostalih samo- i 
stana lako je povukao ugled najpoznatije i najučenije 

braće. Zbor je prihvatio Dominikov prijedlog, da braća 
ne će posjedovati nikakvih nekretnina osim crkava i 
samostana i da će iz dana u dan živjeti od milostinje. 


SVETI DOMINIK 

Naslikao Vecellio Tizian (1477.-1576.) 

Dominik je čak tako daleko bio pošao, te nije htio ni to, 
da se braća svećenici brinu o samostanima, nego da to 
čine braća lajici, a svećenici da se nesmetano mogu 

dati na propovijedanje i učenje. Ali kako je na zboru 
svako imao slobodu govora i mogao ustati protiv sva¬ 
čijeg prijedloga, ustaše braća, dokazaše, kako bi se to 
moglo izroditi, kao što se uistinu i izrodilo kod redov¬ 
nika iz Gremmonta (Gremona), pa taj prijedlog sv. Do¬ 
minika nde bio primljen na tom zboru. 1 tako je pro¬ 
palo njegovo načelo bezuvjetnog i apsolutnog siro¬ 
maštva. Međutim braća su odredila, da im samostani mo¬ 
raju biti skromni, odijelo male vrijednosti, sobe uske. i 
tijesne, bez drvenih vratiju, a i same njihove crkve bez 
naročitoga sjaja, ne više od 30 stopa, bez kamena svoda 
i bez mramora i mozajika, a zahtijevao je i to, da cr¬ 
kvena odijela ne budu svilena ni grimizna, a sveto po¬ 
sude, osim kaleža, da ne smije biti ni srebrno ni zlatno. 

Prihvatilo se i to, da braća ne smiju jahati konja 
i da moraju putovati bez novaca. Da se to može, do¬ 
kazao je sam sv. Dominik, kad je tako putovao po 
Francuskoj, Italiji i Španiji. 

čim je to tako bilo određeno, Dominik zamoli braću, 
da mu donesu darovnice bolonjskog samostana. U sve¬ 
čanom momentu on ih pred svima razdere, a kako se 
samostan u Parizu već prije bio odrekao svih posjeda, 
i samostan se u Madridu povede za njim, u Langedoki, 
naročito u Tuluzi, moralo se isto učiniti. 

Šutnja je vrlo važna poluga samostanskog života, 
a sveti ju je Antonin iz Firencce kasnije nazvao ocem 
Braće Propovjednika. Zato je Dominik svojima uvijek 
preporučivao, a braća su je morala obdržavati uvijek i 
svagdje, osim u časovima određenim za odmor. 

Na tom je zboru primljen i prijedlog, da braća 
poste od 14. rujna (Uzdignuće sv. Križa) do Uskrsa i u 
sve petke. Samo su bolesnici i starci mogli biti od toga 
oprošteni, a izvan obroka nitko nije smio uzimati ništa, 
pa ni čašu vode. 

Ustanovljen je tako zvani (,»c a p i t u 1 u m cul- 
parum«, to jest sastanak, na kojem se javno ispo¬ 
vijedaju prekršaji a koji starješina saziva po moguć¬ 
nosti svaki dan. 

Određeno je, da starješine moraju imati poseban 
obzir prema učiteljima i propovjednicima, koje će rješa- 

vati dužnosti, kad bi one mogle smetati propovijedanju 
ii, nauci. Zato će se starješina brinuti, da redovnici, koji 
su sposobni za jedno ili drugo, radije uče i propovijedaju, 
negoli idu na zajedničku molitvu u kor. 

Dominik je želio, da se -njegovi redovnom bave 
osobito proučavanjem bogoslovlja i Svetoga Pisma. Sam 
je odlično bio upućen i u jedno i drugp. Najvažniji sa¬ 
mostani bili su osnovani u središtima nauke. Pauzu, 
Bolonji, Palenciji i Oksfordu, a u svakom se samostanu 
morao držati tečaj bogoslovlja i Sv Pisma, kojemu 
je morao prisustvovati i starješina, lako je Domini 
svome redu dao znanstveni značaj, to je red doktora, 
a taj su značaj njegovi redovnici sačuvali do danas 

Kad bi se mladi članovi tako pripravili, morali su 
u sporazumu s biskupima pojedinih biskupija navijestati 
rječ Božju. Baš na prvom zboru bila je s oduševljen] 
primljena* Papina želja, da Dominik sa svopm redov- 
nicima pođe u gornju Italiju protiv krivovjeraca. 

Da bi duh reda uvijek ostao ziv, zaključeno je, đ 
se svake godine saziva opći zbor u jednom od znan¬ 
stvenih središta Evrope: Parizu ih Bolonji 

Tako je odmah godine 1221. Dominik po drugi 
put vidio svoju braću, koja su bila stigla u Đolonju sa 
svih strana Evrope. Na tom zboru razdijelili su se sa¬ 
mostani u osam pokrajina (provincija): španjolsku, pro- 
vansalsku, francusku, lombardijsku, rimsku, njemačku, 

ugarsku i englesku. . . .. 

Na čelu reda je vrhovni upravitelj (general), koji 
stanuje u Rimu, a biraju ga na općem zboru provincijali 
(upravitelji pokrajina) i izaslanici, koje biraju po ra 
jinski sabori. Zakonodavna vlast pripada općim sabo¬ 
rima reda. Provincijama ili pokrajinama upravlja provin¬ 
cijal koga bira pokrajinski zbor, a sačinjavaju ga priori 
pojedinih samostana, njihovi drugovi, definitori i_ opći 
propovjednici provincije, a od kasnijeg vremena i uči¬ 
telji (magistri). Samostanom upravlja starješina (prior), 
koga biraju svi redovnici dotičnog samostana. 

Ustav dominikanskog reda odlikuje se nad svim 
ustavima dotadašnjih redova. Dok su se ustavi drugih 
redova osnivali na osjećanju pobožnosti, dominikanski 

je čisto pravnički, jer su ga uredili bivši profesori prava, 
koji su vrlo dobro znali, kako treba učvrstiti veze po¬ 
jedinca prema zajednici i zajednice prema pojedincima. 

Zato je Crkva nastojala, da se druga udruženja pri¬ 
bliže životnom obliku Braće Propovjednika, pa se to 
postepeno i postiglo. A i novi redovi mnogo su štošta 
uzeli iz dominikanskog ustava. 

Prema svemu, što smo dosad rekli, vidimo, da su 
Braća Propovjednici: apostoli, klerici (sveće¬ 
nici), kanonici i redovnici. Apostoli, jer pro¬ 
povijedaju Evanđelje, klerici, jer čitaju sv. misu i dijele 
sv. sakramente, kanonici, jer idu u kor na zajedničku 
molitvu, i redovnici, jer žive u zajedničkom životu, 
pokoravaju se starješinama vrše evanđeoske savjete. 

Redovnici do sv. Dominika nijesu nikako vršili prve 
službe, t. j. nijesu propovijedali, a rijetko su kada bili 
svećenici. To znači, da su te dvije službe novost u 
redovničkom životu, a dominikanac je upravo u' pr¬ 
vom redu apostol i klerik. Kako je Dominik spojio sve 
četiri službe, znači, da je vlastito usavršavanje spojio 
sa životom rada za drugoga, molitvu s djelom, riječ s 
primjerom. 

Iz tog izlazi, da se dotadašnji samostanski život 
stubokom promijenio: Dok su redovnici prije Dominika 
živjeli u j e d n o m samostanu, ponajviše na osami, on 
je htio, da njegova braća pripadaju cijeloj Crkvi, na¬ 
ročito velikim gradovima i naučnim središtima, jer su 
to rasadišta i dobra i zla, pa je prema tome u njima 
najprikladnije polje rada za redovnika, koji ne rad,i 
više svojim rukama, kao datadašnji redovnik, nego svo¬ 
jim duševnim i umnim sposobnostima. On je u prvom 
redu apostol, a onda profesor svetih znanosti: teologije 
(bogoslovlja) i Sv. 'Pisma. 

Red Propovjednika bio je dakle konačno potpune 
organizovan. To nije bio skup ljudi, koji ne bi znali, 
što hoće, već dobro uređen bojni red, vojska, koja je 
bila opremljena svime, što joj je trebalo za boj. Bila je 
požrtvovna, bez ikakve plaće i bez lične koristi, mo¬ 
gla je da' za svoga vojskovođu Krista podnese svaku 

žrtvu i izdrži svaki napor. Nije više bilo bojazni, da 
će utrnuti luč, što ju je zapalio Dominik, pa je mirne 
duše umoran i slab s apostolom Pavlom mogao reći: 
»Dobar sam boj vojevao, trku svršio, vjeru održao. 
Uostalom meni je pripravljen vijenac pravde, koji će mi 
dati Gospodin, pravedni sudac, u dan onaj.« 

OPORUKA I SMRT 

Između prvoga i drugog zbora reda Dominik, že¬ 
ljan da još jednom vidi Vječni grad, zaputi se u Rim. 
Na putu je neumorno propovijedao u talijanskim grado¬ 
vima: Forliju, Fajenci i Firenci, gdje je našao mnogo 
valjanih novaka: svećenika i plemića. U Sijeni je propo¬ 
vijedao, jer su ga molili, da suzbije krivovjerce, koji su 
se ondje bili počeli širiti, a njegova riječ tako ih je upla¬ 
šila, da su se dali u bijeg. Stigao je u Rim u prosincu 
1220. godine. Što je radio? Zar nije Rim grad njegovih 
nada, njegovih pogleda, rada i uspjeha? Koja mu je bila 
druga želja, ako ne da se i po šesti put ničice baci na 
grob Apostola i da zahvali Bogu, što mu je udijelio mi¬ 
lost, da upravo on sa svojim sinovima bude vjesnik 
njegove Istine? Kako ne bi, sigurno predosjećajući skoru 
smrt, došao da se pokloni glavi Crkve, koju je toliko 
ljubio i koja mu se uvijek i svugdje pokazala sklona, 
pa ga je i ovaj puta utješila sa četiri bule, koje se tiču 
dobrobiti njegova reda? Zar nije naravno, da se čovjek 
osjećajući smrt oprosti od svega, što mu je najdraže 
na svijetu? A nije li Rim podigao njegov zanos, nije 
li tu imao viđenja, tvorio čudesa, osnivao samostane, 
od samih apostola bio upućen na propovijedanje? I nije 
li mu Petar pružao štap, a Pavao knjigu, da putujući 
naučava Evanđelje, za koje su oni trpjeli i umrli? Nije 
li ga vezala uspomena tolikih mjesta, velikih ljudi i još 
većih djela? Nije li on možda predosjećao, da će u 
Rimu naći Fulka, onoga, koji je bio svjedok njegovih 
prvih borbi i koji je s toliko srdačnosti, iskrenosti i 
oduševljenja vidio njegove prve vijence i pratio prve 
njegove pobjede? 

I tko će ući u dušu velikoga čovjeka, da pročita 
u njoj čuvstvo, koje ga je obuzimalo, kad je ostavljao 

najmiliji grad, njegova vladara, braću, sestre, biskupa 
Fulka i sve, uza što je bio vezan veliki i značajni dio 

njegova života? .... , 

Je li ga tjerao osjećaj prijateljstva ili zel]a, da se jos 
jednom pobrine za svoj red, kad je odmah poslije dru¬ 
gog općeg zbora bolestan pošao u Mletke ('Veneciju), 
da pohodi staroga prijatelja, kardinala Hugolina, koji 
je ondje boravio kao apostolski poslanik, a koji ga je 
13 godina kasnije imao proglasiti svecem? 

Ne marimo istraživati putove Božje Providnosti, 
ali eto smo vidjeli, da je Dominik uredio sve, što je 
bilo potrebno, da zadovolji dužnost i umiri osjećaj. 

Iz Venecije povratio se u Bolonju na koncu mje¬ 
seca srpnja 1221. godine. Bio je bolestan: umoran i 
grozničav. Je li legao u krevet ili bar pošao u ćeliju, da 
se odmori? Ne, on je potražio starješinu i razgovarao 
s njime o potrebama samostana. Htio je da po običaju 
pode u kor na molitvu i da bdi do zore, ali zgrabi ga 
strahovita bol glave, legne na vreću, jer kreveta ni¬ 
kada nije imao, i više nikada nije na noge ustao. 

Stanje mu se pogoršavalo, a on nije odavao ni¬ 
kakva znaka nestrpljivosti. Tužni, a ujedno i veliki su 
to bili časovi, nezaboravni i dostojni velikoga muža, 
utješljivi i primjerni za braću, koja su ga dvorila i koja 
su svjedočila o njima. 

Dominik je više puta izjavio, da ne će na zemlji 
dočekati blagdan Uznesenja Marijina. Pozivao je braću, 
osobito mlade novake, i vedra ih lica opominjao na 
krepostan redovnički život. Pred dvanaestoricom oz¬ 
biljnih starih redovnika ispovjedi grijehe cijeloga života 
starješini bratu Venturi, poslije čega okrenuvši se braći 
reče: 

»M'lo sr đe Božje sačuvalo mi je do danas čistu 
put i djevičanstvo bez grijeha. Ako želite tu milost, bje¬ 
žite od sumnjivih odnošaja. Ta krepost čini slugu mi¬ 
lim Bogu i uglednim pred narodom. Uvijek Bogu revno 
služite, pomažite i širite naš mladi red; budite čvrsti u 
svetosti i opsluživanju pravila; rastite u kreposti. Braćo 
moja i sinovi moji, evo vam očinstva, što vam osta¬ 
vljam : Ljubite se među sobom, budite po* 

GROB SV. DOMINIKA U SVEČEVOJ CRKVI U BOLONJI 
Mramornu raku izradili su umjetnici Nikola i fra Vilim Iz Piše g 1267 , pokrov 
umjetnik Nikola Matova iz Borija g. 1473., neke kipove g. 1492. Michelangelo, a 
basreliefe Alfons Lombardi g 1532. 

n i z n i i njegujte svojevoljno siroma¬ 
štvo.« 

Tako im je često govorio i tumačio im, što znaci 
siromaštvo za redovnički život. 

Misleći braća, da će mu se boli ublažiti, odlučiše 
prenijeti ga na jedan brežuljak blizu crkvice Svete Ma¬ 
rije na Brdu, gdje je zrak bio svježiji i bolji. I Dominik 
je pošao, ali kad je čuo, da svećenik te crkvice hoće 
da vodi njegov sprovod i da ga pokopa u svojoj crkvi, 
zaželi, da ga povedu natrag u crkvu sv. Nikole. 

»Bože, oslobodi,« reče, »da bih bio pokopan drugdje 
osim pod nogama svoje braće.« 

I dovedoše ga 6. kolovoza natrag i smjestiše u će¬ 
liju i na krevet glasovitoga brata Monete, koji mu je 
posudio i svoje odijelo, jer se Dominik želio presvući, 
a nije imao druge odjeće osim one na sebi. Brat Rudolf 
neprestano mu je tro znoj sa čela. Redovnici se u po¬ 
božnoj šutnji plačući sjatiše oko njega, a Dominik im 
još jednom progovori: 

»Ne plačite, preljubljeni sinovi, neka vas ne žalosti 
smrt mojega tijela. Ja idem tamo, gdje ću vam biti od 
veće koristi no ovdje!« 

Netko ga upita, gdje hoće da ga pokopaju, a on i 
opet odgovori: 

»Pod nogama moje braće!« 

Sve se više približavao čas njegove smrti, a kako 
se braća nijesu pripravljala, da mu isprate dušu, zovne 
starješinu i reče mu: 

»Budite pripravni!« A za čas će Dominik opet: 
»Dočekajte još malo!« 

Kad se brat Ventura tužio zbog Dominikova od¬ 
laska, on digne ruke k nebu i reče: 

»Sveci Oče, ja sam s veseljem izvršio Tvoju volju 
i s velikim sam nastojanjem štitio one, koje si mi po¬ 
vjerio. Sada ih preporučujem Tebi; brani ih, a ja evo 
dolazim k Tebi, Oče nebeski!« 

Zatim se okrene braći i reče: »Počnite!« 

I braća moljahu molitve umirućih plačući i jeca¬ 
jući, a svetac zadubljen u razmatranje micaše slabim 
usnicama i ponavljaše molitve. Kod riječi: »Pomozite, 

sveci Božji, ususret iziđite anđeli Gospodnji, primite 
dušu njegovu i ponesite je pred lice Svevišnjega« — on 
diže ruke k nebu te izdahnu. Bilo je to u petak 6. ko¬ 
lovoza 1221., kad je bio u 51. godini svoga života. 

Takvom je smrću umro Dominik: jednostavno, ve¬ 
ličajno i značajno za čovjeka, koji je bio apostol, sama 
krepost, utjelovljeno siromaštvo, poniznost |i čistoća. 
Čovjek velikoga i bogatog rada, utemeljitelj reda 
Braće Propovjednika, koji nikada nije o drugom mislio, 
nikada o drugom sanjao osim o spašavanju duša. Nije 
drhtao na zadnjem času, jer su mu cijeloga života 
oči bile uprte u vječnu domovinu, za koju bi, kako je 
rekao krivovjercima u Carcassoni (Karkasoni), rado 
bio dao sjeći udo po udo sa svojega tijela. 

On je ovdje bio samo putnik, agent Božji, koji je 
nuđao robu nebeskoga carstva cijeloga svog života 
za jedinu plaću: sreću neprolaznoga života ii riječ: 
»Slugo dobri i vjerni, uđi u veselje gospodara svojega!« 

Kao da se žurio, da čuje te riječi, i kao da sa svo¬ 
jim najobljubljenijim apostolom vapi: »Želim umrijeti i 
biti s Kristom.« Kao što je cijeloga života primjerom 
htio prednjačiti, tako i svojom smrću kao da je rekao 
braći: Ovako umire pravednik! 

Vjera i ljubav prate mu i privatni i javni život; ta 
ista svojstva očitovala su njegovu snagu, kad je braći 
ostavljao oporuku, a jedinstvo i sklad njegova uma, 
srca i volje zamjernim darom podržavani u životu, 
uresiše njegovu smrt, kad su te tri moći njegove dušev- 
nosti zasjale u riječima, kojima je poticao braću, da 
budu čvrsta, da se ljube i žrtvuju. 

Ljubav mu je bila pratilica života, s ljubavlju je 
umro. Kad ga je jednom, nešto prije smrti, neki đak u 
Bolonji zapitao, iz koje je knjige najviše naučio, on je 
odgovorio: »Iz knjige ljubavi više negoli iz knjige 
ljudi.« Dominikanac, profesor Mandone, veli: »Sveti 
Pavao bio bi jednako odgovorio.« 


Poslije Dominikove smrti zbivahu se nebrojena ču¬ 
desa na njegov zagovor, a kad su 1233. godine otvorili 

niesmv srrob da ga sahrane na dostojnijem mjestu, iz 
nieeova se tijela prema svjedočanstvu nebrojenih svj - 
doka očevidaca širio miris kao s najmirismjeg cvj 

njak lšte godine otvori Grgur IX., prijašnji kardinal Hu- 
,i ' Dr oces za kanonizaciju (proglašenje svetim) sv. 
SIKTbS*« da su svi -iedoc, iednodusno pn- 
znavali njegovu svetost, Papa ga 13. srpnja 

dine proslasj dvecem. o osvrnemo na Dominikov 

život 3 navest ćemo nešto iz bule Pape Orptnt Bt. 
Som ga proglašuje svecem i koji je za njega rekao. 
Np sumnjam u njegovu svetost, kao ni u svetost sve- 
itaSla Petra i Pavla,< Evo što taj Papa piše u toj 

bUll: ,Sveti Dominik bio ie jedan od vojstoovoda ko- 

IvTe ‘siave^oŽdarrSnilm'’bož'Sos Ptioviiedania. 
loš vrlo mlad, u grudima dječaka nosio je srce ozbiljna 
starca Zauvijek prisvojivši život mrtvljenja, tjjazio j 
začetnika života. Posvetivši se Bogu živio je po pra- 
vilima sv. Augustina. U revnosti oko službe Božje ug: e- 
dao se na Samuela i u čežnji za božanskim željama b o 
?p drugi Danijel Kao junak: stalan na putovima pravde 
f traSvLa"svetaca nikad se nije udaljivao m od 
uouta ni od službe vojujuće Crkve. Podvrgavao je 
tildo duhu, osjetila razumu, u duhu se sjedinjujući 
Bogom nastojao je prići Gospodu, a ujedno mudrim 
osjećSm osSti u vezi s bližnjima. Pred trn čovjekom, 
koji i e nogama gazio tjelesne naslade i mekšao kao ka 
men otvrnuta srca bezbožnika, drhtala je četa riv - 
v'ieracaa zbor vjernih kliktao od veselja. U isto vr- 
Srne rastao je u dobi i milosti, neiskazano je uživao u 
šnasavanju duša. Svoje srce posvetio je riječima Gos- 
oodnjim i Evanđelje Kristovo unio je u život cijelih na- 
raštaia Podignut na čast pastira i vođe među narodom 
Boffim svojim”je zaslugama osnovao red Propovjednika, 
kod neprestano 1 utvrđuje jasnim i sigurnim čudesima 

Osim što se u životu isticao svetošcu i čudesima 
krepostT koja su tako divno rasvijetlila njegovu z,- 

votnu stazu, on je i poslije smrti bolesnima darivao 
.zdravlje, nijemima govor, slijepima vid, gluhima sluh, 
uzetima hod i tako dokazao, kako je lijepa duša oži¬ 
vljavala njegovo tijelo. 

Mi, koji smo s njime, dok smo još vršili nižu cr¬ 
kvenu vlast, bili vezani vezom prisnoga prijateljstva i 
promatrali njegov život, opazili smo na njem sigurne 
znakove svetosti, koji su kasnije bili potvrđeni stvar¬ 
nošću njegovih čudesa, o kojima su nas izvijestili vje¬ 
rodostojni svjedoci. Zato uvjereni, kao r narod koji 
nam je povjeren, da će nam on svojim zagovorom 
steći milosrđe Božje i da ć'emo se veseliti, što ćemo 
u nebu imati zaštitnika onoga, koji nam je na zemlji 
bio prijatelj, odlučili smo uvrstiti ga u broj svetaca.« 

Ta je bula pisana u talijanskom gradu Rijetiju 3. 
srpnja 1234. godine. 

Ove dakle godine navršuje se osam stotina godina 
od toga za dominikanski red vrlo važnog događaja, pa 
na taj spomen šaljemo ovu knjižicu u narod, koji će je 
sigurno primiti s radošću kao što je primao i Domini- 
kove sinove, što su mu branili i ođbranili vjeru, a tupe 
i domovinu. Ta oni su zastupali misao, koja je kasnije 
postala lozinka naših pređa: 

Za krst časni i slobodu zlatnu. 


Izrađujući ovu knjigu služio sam se ovim djelima: 

1. P. Innocentius Taurisano o. p.: Fontes selecti vitae s. Dominici 

de Guzman. 

2. Jean Guiraud: Saint Dominique, dixieme edition, Pariš 1923. 

3. P. Lodovico Ferretti o. p.: San Domenico, biografia ed icono- 

grafia, Firenze 1921. 

4. R. P. H. D. Lacordaire: Vie de saint Dominique, Pariš 1922. 

(Na hrvatski preveli i izdali dominikanci u Dubrovniku.) 

5. Fr. Pierre Mandonnet: Saint DOminique — L } idee, V homme 

et V oeuvre. 

6. R. P. H. Petitot, o. p.: Vie de Saint Dominique } Saint-Maximin 

1925. 

7. 0. A. Zaninović o. p.: Pogled na apostolsko -znanstveni rad 

dominikanaca u hrvatskim zemljama f Zagreb, Bogoslovska 
smotra 1917, 

